
ANJILI 

LUKA. 


1. 


KuLwesno banhu bangi balibutula makono 
kutona mihayo ya shinhu esho shalishomala 
mu biswe, geko abo balibutwinha biswe, abo 
kufuma kuandia balibubiza bakaniji mna 
balindiji ba mhayo, yaliyobiza wiza kuli 
nene, nalinolondera n'o shinhu shose kufunia 
kuandia, kukutonela mu kwihera, bebe Teofilo 
wawiza no; geti umane yanhana mihayo 
eyi waliolangwa. 

Kwalikubiza mu shiku ja Herode, ntemi wa 
Uyahudi, ngabiji umo lina lyakwe Zakaria, 
wa muluhili lwa Abia: na nkima wakwe 
waliobiza wa bana ba Haruni, na lina lyakwe 
Elizabeti. Na bose babili bela mu miso ga 
Mulungu, bushiminza mu mihayo yose ya 
Seba batina kukenagula. Na balibubiza atina 
mwana kubo, aliyo Elizabeti waliubiza ngumba, 
na bose babili ambunyu bashilile. 

Yaliyobiza, aho wita nimo gwa ngabiji 


butonge Mulungu mu kwihera ya muluhili ` 


lyakwe, nimo gwakwe -gubiza kuingila mu 


a o Ny m 


8 
9 


hekalu ya Seba, na kuzukija ngazu. Na ibita 10 
lyose lulomba hanze mu saa ya ngazu. Na 11 

malaika wa Seba wiza kuliwe wimila gwabulyo 
12 mwaliro ya ngazu. Na Zakaria wiganilija aho 
13 omona, na kuogoha kwalikugwa kuliwe. Aliyo 
malaika onwila, Otijoogoha, Zakaria; Aliyo 
kulomba kwako kwigwiogwa, na nkima wako 
Elizabeti akukubyalila mwana ngosha, na 
14 na ukwilika lina lyakwe Yohano. Na ukubiza 
kwiyega n'o; na bangi bakwiyega kulwa 
15 kubyalwa kwakwe. Aliyo akubiza ntale mu 
miso ga Mulungu, na atungwa walwa nolu 
kungwa changuzu kingi; nangwe akakojwa 
na Nholo Yela, kufuma munda ya mwanina. 
16 Na bangi ba bana ba Israeli akubagalucha 
17 kuli Seba Mulungu wabo. Nangwe aku- 
tongela bushu mu mbolo na nguzu ja Eliya, 
kugalucha mioyo ya baguku kuli bana, nabo 
balibulema kusiminza mu masala ga batu- 
18 ngirija ; kwita tayari banhu kulwa Seba. Na 
Zakaria onwila Malaika, Nakumana kinahe 
oyu? aliyo nene namhala, na nkima wane 
19 wajagæ mu shiku shakwe. Na malaika, 
oshosha, onwila, Nene omwene Gabrieli, oyu 
wimila mu butonge bwa Mulungu ; natumwa 
kukuwila na kukwenela mihayo eyi yawiza. 
20 Na lologa, ukubiza kinunu na otogema kulu- 
ngalunga, kushisha lushiku mihayo eyi 
ikushika, aliyo otozunya mihayo yane eyi 
21 ikushika mu shiku jayo. Na ibita lyuninda 
kulwa Zakaria na lyukumya mu kudila 
22 kwakwe mu hekalu. Aho ofuma, atogema 
kulungalunga nabo: bumana geti wamonaga 
ndota mu hekalu: oongeja kwita kushinela, 
23 wikala kinunu. Yaliyobiza aho shiku ja nimo 
gwakwe joshika, oshoka ku numba yakwe. 

Na hanuma shiku eji, Elizabeti nkima wakwe 24 
waliubucha nda; wibisa miezi itano, ohaya, 
Geko Seba wanitilaga mu shiku jakunilola, 25 
kunengajaho minala mu banhu. 

Na mu mweji gwakatandatu Malaika 26 
Gabrieli waliutumwa na Mulungu ku mukaya 
ya Galilaya, lina lyakwe Nazareti, kuli mwani- 27 
ki waliolunjiwa ngosha lina lyakwe Yusufu, wa 
numba ya Daudi; na lina lyakwe mwaniki 
Maryamu. Na wingila kuliwe, ohaya, Mhola 28 
kuli bebe, waliwenhwa na kigongo, Seba 
ambunyu hamo nabebe. Aliyo wiganilija mu 29 
mhayo oyu, widedekanya mu mbolo yakwe | 
mholaki eyi. Na malaika ongwila, Otijogoha, 30 
Maryamu: aliyo wabonaga kigongo ku 
Mulungu. Na lologa, ukubucha nda, na uku- 31 
. byala mwana ngosha, ukunwilika lina lyakwe 
Isa. Akubiza ntale, na akuwitanwa Mwana 32 
wa Kwigulya n'o: na Seba Mulungu akun- 
winha isumbi lya mwise Daudi: na akutema 33 
numba ya Yakobo kulwa butosila; na butemi 
bwakwe butina kushila. Na Maryamu onwila 34 
malaika, Gukubiza kinahe oyu, aho natomana 
ngosha? Na malaika oshosha, ohaya, Nholo 35 
Yela ikukwizila kuliwe, na nguzu ja Kwigulya 
n’o jikunkundikila : kulwesho echochabyalwa, 
jikwitanwa chela, Mwana wa Mulungu. Na 36 
lolaga, Elizabeti luganda lwako, nangwe alina 
nda ya mwana ngosha mu bugikulu wakwe :. 
na oyu mweji gwakatandatu nangwe witanwa 
ngumba. Aliyo atiho mhayo gwakunemela 37 
Mulungu. Na Maryamu ohaya, lolaga, nene 38 
sesse wa Seba ; gubize kuli nene geko mhayo 
gwako. Na malaika oneka. 

39 Na Maryamu obuka mu shiku eji oja ku 
malugulu wangubo, kuli mukaya ya Uyahudi; 

40 wingila mu numba ya Zakaria ongisha 

41 Elizabeti. Yaliyobiza, aho Elizabeti wigwa 
mhola ya Maryamu, mwana witambuka munda 
yakwe; na Elizabeti okojwa na Nholo Yela; 

42 ohamuka na ilaka itale, ohaya, Bebe ulinha 
kisa mu bakima, na lilinha kisa twajo lya 

43 munda yako, Na kinahe eki kuli nene, geti 

44 nina wa Seba wane wiza kuli nene? Ali 
lolaga, aho ilaka ya mhola yako lalungila matu 
gane, mwana witambuka munda kulwa 

45 kwiyega. Na alinha kisa oyu waliozunya ; 
aliyo ikushiswa ya shinhu esho waliowilwa na 
Seba. Na Maryamu ohaya. 

46 Moyo gwane gunkuja Seba, 

47 Na nholo yane yayegaga mu Mulungu 
Mupiji wane. 

48 Aliyo wabonaga bufula wa sesse wakwe: ali 
lolaga, kufuma lelo shibyalilwe shose shiku- 
nitana olinha kisa. 

49 Aliyo oyu ntale mo wanitilaga shinhu shi- 
tale: Na Mwela lina lyakwe. 

50 Na kigonga chakwe kiliho kuli shibyalilwe 
na shibyalilwe kuli abo buogohaga. 

51 Walechaga nguzu na nkono gwakwe; 
Wabasalahanyaga banhu badoshi mu kwiga- 
nika ya mioyo yabo. 

52. Wababuchaga, batemi ku masumbi gabo, na 
wabakujaga bahabi. 

53 Banhu batubaga wabigutoja na shinhu 
shawiza; na basabi wabapejaga buiyeki. 

54 Wangunanaga Israeli ntumami wakwe, Geti 
wizukwe kigongo. 

Geko waliolungalunga ku baguku biswe Kuli 55 
Ibrahimu na mbeyu yakwe kulwa butoshila. 

Na Maryamu wikala hamo nangwe hihi 56 
miezi edatu, oshoha ku numba yakwe. 

Ambunyu shiku ja Elizabeti jalijushika 57 
kubyala; obyala mwana ngosha. Na biye 58 
bakwe na luganda lwakwe bigwa geti Seba 
witaga kigongo kitale chakwe kuliwe; buyega 
hamo nangwe. Waliubiza lushiku lwaka- 59 
nanne, geti balibiza kusala mwana; buchoba 
kunwilika Zakaria, hanuma lina lya mwise. 60 
Na nina oshosha, ohaya, Yaya; aliyo akunwi- 
lika Yohana. Bunwila, atiho munhu wa 61 
luganda lwakwe witanwa lina ilo. Bushinela 62 
ku ise wakwe, geti oyu ochoba kunwilika 
linaki. Omuja iwe kulwa kutona, otona, 63 
ohaya, Lina lyakwe Yohano. Bukumya bose. 
Na nomo gwakwe gujibuka wangubwo, na 64 
lulimi lwakwe luntunguka, olungalunga, 
kunkuja Mulungu. Na kuogoha kwalikwiza 65 
ku bose abo bikala mandejose : na mihayo eyi 
yose yaliyohyiwa ku malugulu lyose lya Uya- 
hudi. Na bose bigwa bubisa mu mioyo jabo, 66 
buhaya, Mwana oyu akubiza mwanaki ? Kun- 
guno nkono gwa Mulungu gubiza hamo 
nangwe. Na ise wakwe Zakaria waliokojwa 67 
na Nholo Yela, ogemela, ohaya, 

Alinha Kisa Seba, Mulungu wa Baisraeli : 68 
Aliyo wabalolaga na wabakomolaga banhu 
bakwe, 

Na wenhaga ipembe ya opiji wiswe, 69 

Mu numba ya sesse wakwe Daudi (Geti 70 
waliohaya kulwa nomo gwa banabii bela bakwe 
kufuma kuandia hasi), 

71 Bupiji bufuma ku banisi biswe, na kunkono 
gwa bose abo batukolwa ; 

72 Kubaolecha kigongo ku baguku biswe, wa 
kwizuka ilagano lyela ; 

73. Kilahilo waliunahilila Ibrahimu guku wiswe, 
74 Kutwinha biswe geti tupijwa munkono gwa 
banishi biswe, tukantumamile haduhu boba, 

75 Mu Mwela na butungirija butonge bwakwe 
shiku jiswe jose. 

76 Na bebe, Mwana, okwitanwa nabii wa Kwi- 
gulya n'o: Aliyo akuntongela butonge bwa 
busho wa Seba kwibeja tayari nzila zakwe; 

77 Kubinha banhu kumana bupiji bwabo mu 
kwinjiwaho kwa shibi shabo, 

78 Aliyo moyo gwa kigongo cha Mulungu wis- 
we, mu oyu makingo kufuma kwigulya akwiza 
kutulola, 

79 Kumulika kwabo bikala mu giti, na mu - 
nengeji gwa kucha; Kuolekeja mambala 
jiswe mu nzila ya kuhola. 

80 Na mwana waliukula, na wuongeja mu 
nguzu ja nholo, wikala mubu kushisha lushiku 
lwa kuolecha kwakwe kuli Baisraeli. 


2. 


Yaliyubiza mu shiku ejo, kulagilo kwaligu- 
fuma kuli Kaisari Augusto, geti nsi yose 
itonwe. - Na Kutoua oku kwene kuandia aho 
Kireneo waliobiza ntale wa Shami. Na bose 
buja kutona benekele, buli umo ku mukaya 
yakwe. Na Yusufu ofuma Galilaya, kufuma 
mukaya Nazareti, kushika Uyahudi, ku 
mukaya ya Nazareti kuli Uyahudi kuli mu- 


1 
2 

kaya ya Daudi, yaliitanwa Betlehemu, aliyo 
oyu waliubiza wa numba na wa luganda wa 
Daudi; atonwe mwenekele na Maryamu, 5 
ononja kubiza nkima wakwe, waliubiza nanda 

~ nali. Na yaliyobiza, aho bikala oku, shiku 6 
jakwe joshika kubyala. Obyala mwana 7 
wakwe wa kuandia; ontunga na mwenda, 
ontula mwituli, aliyo batobiza na kigasha mu 
numba ya bageni. 

Na balibubiza badimi bikala mulu, mushalo 8 
esho bulinda madale bujiku. Na malaika wa 9 
Seba wimila hihi nabo, na ikujo lya Mulungu 
lyumilika nabo; buogoha no. Na malaika 10 
obawila, Mutijoogoha; lolagi, nabenhela 
bigwe mihayo yawiza ya kwiyega kutale 
ikushika kuli banhu bose: aliyo wabya- 11 
lilagwa lelo mukaya ya Daudi, Mupiji, omwene 
Masiya Seba. Na Kalolelo ako ku bingwe; 12 
Mukumona mwana ontulwa na mwenda, 
wikala mwituli. Na wangubwo kwalikubiza 13 
hamo na malaika bingi bebita ya ngwigulu 
bunkuja Mulungu, buhaya, 

Ikujo libize kuli Mulungu mu kwigulya n'o, 14 
na munsi kuhola mu banhu batogwa. 

Yaliyobiza, aho bamalaika bufuma kubo 15 
ngwigulu, badimi bulungalunga benekele, 
Tuje hamo ambunyu Betlehemu, tulole mhayo 
oyu gubiza, esho Seba watuwilaga. Biza 16 
wangubwo, bubabona Maryamu na Yusufu, na 
mwana kulala mwitule. Na aho bumona, 17 
bubawila mhayo oyu bigwa gwa mwana oyu. 
Na bose abo bigwa bukumya esho shalisho- 18 
haiwa na badimi. Aliyo Maryamu olinda 19 
mihayo eyi yose, widedekanya mu moyo 

20 gwakwe. Na badimi bushoka, bunkuja Mu- 
lungu kulwa shinhu shose eshobalibigwa na 
eshoshalibobona, geko balibowilwa. 

21 Na aho shiku nane jushika kunsala, lina 
lyakwe waliwitanwa Isa, elo lalilitanwa na 
malaika wali atali kubiza munda. 

22 Aho shiku ja kweja kwabo jushika kulon- 
dera mihayo ya Musa, benhwa Yerusalemi, 

23 kumolecha kuli Seba (geti yaliyotona. mu 
mihayo ya Yahuwa, Buli kigosha chatungula 

24 munda chikwitanwa chela ku Mulungu), na 
bafunze kitambo geko yokaiwa mu mihayo ya 
Yahuwa, Nhuru ibili, aho bana ba ngurume 

25 babili. Na lolaga, waliubiza mu Yerusalemi, 
munhu lina lyakwe Simeoni; na munhu oyu 
wali ntungirija onamya Mulungu; ochoba 

26 kulwa furicha wa Baisraeli; na Nholo Yela 
hamo nangwe. Na Nholo Yela onwila 
kuandia, geti atobona kucha kuandia aku- 

27 bona Masiya wa Seba. : Wiza mu nholo mu 
hekalu ; na aho babiyaje bunwenha mwana Isa, 
geti banwita kulondera chimile cha mihayo, 

28 omala walionwenha mu makono gakwe, 
onkuja Mulungu, ohaya, 

29 Ambunyu wanilaga sesse wako naje, Ee 
Seba, Kina mhayo gwako, mu kuhola ; 

80 Aliyo miso gane gabonaga bupiji wako, 

əl Obu waliwita mu miso ga banhu bose; 

82 Musana gwa kubolekeja Mahanga, 

Na ikujo lya banhu bako Baisraeli. 

88 Na ise na nina bukumya ya shinhu esho sho- 

34 lungalunga nangwe: na Simeoni obakuja, 
onwila Maryamu nina, Lolaga, mwana oyu 
watulwa kulwa kugwisa na kwimilija na bangi 

mu Baisaraeli ; na kulwa kalolelo ako kuhala- 
lilwa chene, na lushu lukukuchima mbolo 35 
yako; geti maganiko kufuma mioyo mingi 
gakundulwe. Waliobiza umo Hana, nabii 36 
nkima, mwana wa Fanueli, wa luganda lwa 
Asher (nangwe waliobiza ngikuru, waliwi- 37 
kala na ngosha wakwe miaka mpungati ku- 
fuma mwaniki, na waliobiza nchilwa miaka 
makumi anane nenne), atofuma mu hekulu 
onamya na odila na kulomba limi na bujiku. 
Na olinha saa iyo onomba Mulungu, na 38 
olungalunga kuli bose buchoba kulwa kuko- 
mola mu Yerusalemi. Aho bomala mihayo 39 
yose yobigela kulondera mihayo ya Yahuwa, 
bushoka Galilaya, ku mukaya yabo Nazareti. 

Na mwana akula, ongejwa nguzu, okojwa 40 
masala; na kigongo cha Mulungu hamo 
nangwe. 

Na babiyaji bakwe buja buli mwaka mu bu- 41 
kombe bwa Pasaka. Aho oyu miaka ikumi 42 
nebili, buja geti chimile cha bukombe; aho 43 
bumala shiku jabo, bushoka, nianda Isa oshiga 
numa mu Yerusalemi; na babiyaji bakwe bato- 
manile; aliyo balibudedekanya oyu kubiza 44 
hamo na bichabo, buja lugendo lwa lushiku 
lumo; na bunchoba mu luganda lwabo na 
bichabo ; aho batomona, bushoka Yerusalemi, 45 
bunchobe. Yaliobiza hanuma shiku idatu, 
bumona mu hekalu, wigasha mu hagati bawiji, 
abigwa, ababuja mihayo; na bose bunwigwa 47 
bukumyu n’o ya masala gakwe na mashosha 
gakwe. Na aho bumona, bukumya: na nina 48 
onwila, Mwana, watutila kinahe? lolaga, nso 
wako na nene twakuchobaga na kusatwa. 49 

50 Obawila, Mwanichobela kinahe? Mutomanile 
geti shinegelile kubiza mu shinhu sha Baba 

51 wane? Batomana mhayo waliobawila. Na 
wika hamo nabo, wiza Nazareti; na obalinda 
kwabo: aliyo nina obisa mihayo eyi yose mu ` 
moyo gwakwe. 

52 Na Isa oongeja mu masala okula, na mu 
kigongo na Mulungu na banhu. 


3. 


1 — Lolaga mu mwaka gwa ikumi netano gwa 
butemi Kaisari Tiberio, Pontio Pilato obiza 
ntalo wa Uyahudi, na Herode obiza ntemi wa 
Galilaya, na ndugu wakwe Filipo ntemi wa 

2 Iturea na Trakoniti, na Lusania ntemi 
wa Abilene, mu bugabiji batale bwa Annasi 
na Kayafa, mhayo gwa Mulungu gwiza kuli 

3 Yohana, mwana wa Zakaria mubu. Na wali- 
wiza mandejose hihi Yordani, kuwila bubatiza 

4 wa kwoya kawa kwinjewaho shibi; geti 
yutonwa mu kitabo cha mihayo ya Isaya 
nabii. 

Ilaka lya umo luhamuka mubu, 
Mubejage nzila ja Seba, 
Mubejage nzila jakwe mugolole. 

5 Buli lyomo likokojwa, 

Na buli lugulu na itumbi shikulenganijiwa ; 
Na buli kugomogomo kikogololwa, 
Na nzila ja machongo jikolenganijiwa ; 

6 Na shibumva shose shikubona bupiji wa 

7 Mulungu. Kulwesho obawila mabita gufuma 
kubatizwa nangwe, Ningwe kibyalilwe cha 

mayoka, nani waliobahugula kupela mu badaki 
buchoba kwiza? Kulwesho matwaje matwajo 8 
agagelile kwoya, na mutandia kuhaya mu mioyo 
'ingwe, Biswe tulinangwe Ibrahimu kulwa guku 
wiswe; aliyo nabawila, geti Mulungu ogema 
kugalucha mawe aya kubiza bana ba Ibra- 
himu. Na ambunya mbasa yatulagwa gwitina 9 
lya miti: buli nti gutotwaja matwajo gawiza 
gubutwe, na guponiwe mumoto. Na mabita 10 
gumuja, guhaya: Biswe twite kinahe? 
Oshosha obawila, oyu alinajo kaswengi ebili, 11 
amwinhe oyu atinajo ; na oyu alinasho shiliwa, 
ite geko. 

Na basolanya biza kubatizwa, na bunwila. 12 
Nangi, na biswe twite kinahe? Obawila, Mu- 13 
ki wania kuongeja aliyo esho balibulagila. 

a basilikari bumuja, buhaya, Niswe, twite 14 
kinahe? Obawila, Mutijonwitila munhu, nolu 
mutoligania munhu; na bamale na mela 
ingwe. Na banhu balibulolela, na bose bude- 15 
dekanya mu mioyo yabo mihayo ya Yobana, 
geti oyu obiza Masiya; Yobana oshosha, 16 
obawila bose, Nene yanhana nababatiza na ` 
minzi: aliyo wiza oyu ali na nguzu kutinda 
nene, nkoba gwa shilato shakwe natigelile 
kutungula: akubabatiza na Nholo Yela na 
moto: luhungo lwakwe luli nkono gwakwe, 17 
kupiagula n'o lubuga lwakwe, na akubiringa 
busiga mwifuma lyakwe; aliyo mera akuga- 
pemba mu moto gutojima. 

Na mihayo ingi mingi obawila anjili kuli 18 
banhu; aliyo Herode ntemi, ongumanya 19 
nangwe kulwa Herodiade nkima wa ndugu 
wakwe, na kulwa yabubi yose Herode waliwita, 20 

waliuongeja hangi eyi kutinda shose, kuntunga 
Yohana mu numba ya batungwa. 

21 WYaliobiza, aho banhu bose bubatizwa, Isa 
mwenekele obatizwa, na kulomba, ngwigulu 

22 yaliyukundula, na Nholo Yela wika mu mili, 
kina nhuru, kwigulya yakwe, na ilaka lyufuma 
ngwigulu, Bebe omwene Mwana wane onto- 
gwa; mu bebe natogogwa mo. 

23 Na Isa mwenekele, aho waliuandia kulanga, 
waliubiza hihi miaka makumi adatu, abiza 
mwana (geti waliodedekanyiwa) wa Yusufu, 

24 mwana wa Heli, mwana na Matati, mwana wa 
Lawi, mwana wa Melki, mwana wa Jana, 

25 mwana wa Yusufu, mwana wa Matatia, mwana 
was Amos, mwana was Nahum, mwana wa 

26 Esli, mwana wa Nage, mwana wa Maatbi, 
mwana was Mattatias, mwana wa Shimei, 

27 mwana wa Yusufu, mwana wa Yuda, mwana 
wa Yohana, mwana wa Resa, mwana wa Zora- 

28 babel, mwana wa Salathiel, mwana wa Neri, 
mwana wa Melki, mwana Adi, mwana wa 

29 Kosam, mwana wa Elmodam, mwana wa Eri, 
mwana wa Yose, mwana wa Eliezer, mwana wa 

30 Yorim, mwana wa Matati, mwana wa Lawi, 
mwana wa Simeoni, mwana wa Yuda, mwana 

31 wa Yusufu, mwana wa Jonam, mwana wa 
Eliakim, mwana wa Melea, mwana wa Mainan, 

32 mwana wa Matatha, mwana wa Nathan, mwana 
wa Daudi, mwana wa Yese, mwana was Obedi, 
mwana wa Boaz, mwana wa Salman, mwana 

33 wa Nahason, mwana wa Aminadab, mwana wa 
Arni, mwana wa Esron, mwana wa Parez, 

34 mwana wa Yuda, mwana wa Yakobo, mwana wa 
Isaak, mwana wa Ibrahimu, mwana wa Terah, 

mwana wa Nahor, mwana wa Sarugu, mwana 35 
wa Ragan, mwana wa Falez, mwana wa Eber, 36 
mwana wa Sala, mwana wa Kainan, mwana wa 
Arfakasadi, mwana wa Shem, mwana waa? 
Nuhu, mwana wa Lamek, mwana wa Matusala, 
mwana wa Enok, mwana wa Jaredi, mwana 
wa Malaleil, mwana wa Kainan, mwana wa 38 
Enos, mwana wa Seti, mwana wa Adamu, 
mwana wa Mulungu. 


4. 


Na Isa, okola na Nholo Yela, walioshoka 
kufuma Yordani, otwalwa na Nholo mubu 
kulwa shiku makumi anne, ogemwa na Shetani, 
Nangwe atolya kinhu mu shiku ejo; najo 
jushika, otubu. Na Shetani onwila, Olu bebe 
mwana wa Mulungu, olilagile iwe eli libize, 
migate. Isa oshosha onwila, Yatonagwa, 
Munhu atogema kubiza mupanga kulwa shili- 
wa shike. Oninya (kulugulu), omolekeja 
butemi bwa munsi geti kukabia. Na shetani 
onwila, Kuli bebe nakukwinha nguzu ezi jose; 
nekujo lyabo; aliyo waninagwa; na kuloyu 
nantogwa nangwinha, Olu bebe onilamya, 7 
shose shikubiza shako. Na [Isa oshosha, 
onwila, Yatonagwa, Okanamye Seba Mulungu 8 
wako, na oyu wike okantumamile. Oninya 9 
Yerusalemi, ontula ku kikungu cha hekalu, 
ongwila, Olu bebe mwana wa Mulungu, 
witambuke kufuma aha ; aliyo yatonagwa, 10 

Akubalagila bamalaika bakwe nguzu ku- 
lwako, kukulinda : 


O 

11 na, 
Mu makono gabo bakukusapa, geti otijipama 
lupambala lwako kwiwe. 
13 Na [Isa oshosha ongwila, Yahayiwa, Otongema 
Seba Mulungu wako. 
13 Aho Shetani omala kulema kwose, ofuma 
kuliwe kulwa shiku ndo. 
14 Isa oshoka mu nguzu ja Nholo kushika 
Galilaya; na kilume chakwe chufuma munsi 
15 jose na mandejose. Olanga mu masunagogi 
gabo, okujwa na bose. 
16 Na wiza Nazareti, uko waliokulila; wingila 
geti chimili chakwe, mu sunagogi ku lushiku 
17 lwa Sabato, na wimila kusoma. Na winhiwa 
kitabu cha nabii Isaya. Okundula kitabo, 
obona muluhilili uko yaliyotonwa, 
18  Nholo ya Seba iyene kuli nene, 
Aliyo onitulaho kuwila mihayo yawiza 
kuli bahabi ; 
Wanitumaga kubawila batungwa baponga, 
Na kubafumbula miso baboku, 
Kubatungula abo balibuchubulwa, 
19 Kuwila mwaka gwawiza gwa Yahuwa. 
20 Na okikundikija kitabu, owenha nindiji, 
wigasha; na miso ga banhu bose gunkalalila. 
21 Oandia kubawila, Lelo itona eli yashikaba mu 
22 matu gingwe. Na bose bunkaniji, bukumya 
mihayo. ya kigongo yaliyofuma munomo 
gwakwe ; buhaya, Oyu tomwene mwana wa 
23 Yusufu?  Obawila, Yanhana mukuniwila 
lugano olu, Naguji, wipije mwenekele: 
mihayo yose twalitwiigwa yaliitwa mu Kaper- 
24 naum, iite hangi aha muchalo chako. Ohaya, 
Hana nabawila, atiho nabii uzuniwa mu chalo 

chakwe. Aliyo nabawila yanhana, Balibubiza 25 
bachilwa bingi mu Israeli mu shiku ja Elija, 
aho ngwigulu yulugulwa miaka idatu na mieji 
itandatu, aho yaliiza nzala nale mushalo shose ; 
na Elija atotumwa ku umo wabo, aliyo kuli 26 
Sarepta, mukaya ya Sidoni, kuli nkima 
nchilwa. Balibubiza bambiji bingi mu Israeli 27 
mu shiku ja Elisha nabii; atiho umo opijiwa, 
aliyo Naaman munhu wa Sham. Na bose 28 
bukojiwa na budaki mu sunagogi, aho balibi- 
gwa mihayo eyi; na bimila, bunshindika ku- 29 
tunya mukaya yabo, na buntwala kwigulya 
kulugulu kwalikuzengwa kaya yabo, geti 
bamponye hansi. Aliyo obita hagati yabo oja. 30 
Na wika Kapernaum, mukaya ya Galilaya. 31 
Obalanga mu lushiku lwa Sabato: bukumya 32 
kulanga kwakwe; aliyo mhayo gwakwe guli 
na nguzu. Na mu sunagogi waliobiza 33 
munhu, na nholo ja isanva itale; lukamuka na 
ilaka itale, luhaya, Tulinaki na bebe, Isa 34 
Mnazareti? Wizaga aha kutumala? Naku- 
manile, Mwela wa Mulungu. Na Isa olu- 35 
manya, ohaya, Flekaga, fumage, aho isanva 
lungwisha hagati, lunfuma, litomwitila bubi. 
Bukumya wiza ku bose, bulungalunga, buhaya, 36 
Mhayoki? Aliyo na nguzu ujilagila masan- 
va, na jofama. Na kilume chakwe chufuma 37 
mushigasha shose munsi jose na mandejose. 
Obuka, ofuma sunagogi, wingila mu numba 38 
ya Simani. Na nina buko wa Simani osatwa 
na swiza ntale; bunomba kulwakwe. Na 39 
onmwinamila, ogumanya swiza; gunfumaho : 
na wangubo mkima obuka obatumamila. 
Aho yaliyubiza minde, bose abo balinabo 40: 

balwile na bulwile bungi na bungi, bubenha 
kuliwe: ontula makono gakwe buli umo 
4l wabo obapija. Na masanva gobafumaho 
bingi, gohamuka, gohaya, Bebe mwana wa 
Malaca, Ogumanya, atoguleka kuhaya, aliyo 
42 gamanile omwene Masiya. Aho yaliyubiza 
limi, ofuma oja mubu ; na mabita gunchoba, 
43 na giza kuliwe, na gunemeja igasha. Aliyo 
obawila, Shinigelile kuwila mihayo yawiza ya 
butemi bwa Mulungu kuli kaya ningi jingi; 
44 kulwesho nalinotuma. Owila mu sunagogi ja 


Galilaya. 


5. 


l1 Lolaga waliubiza, aho ibita lyalilushitereja 
kwigwa mhayo gwa Mulungu, geti nangwe 
2 waliwimila ku nyanza ya Genesareti, obona 
ngaraba ibile mu nyanza: aliyo bazubi bafu- 
3 maga mu ngaraba, boja migonzo yabo. Wingila 
imo ngaraba, yaliyubiza ya Simani, omuja 
kuigolomola hado hamwalo. Wigasha oga- 
4 langa mabita kufuma ngaraba. Aho waliu- 
mala kuhaya, onwila Petro, Twalaga kubujiba, 
5 muponye migonzo yingwe muzube. Na 
Simani oshosha, ohaya, Nangi, twalitunoga 
bujiku kwangaluka, tutobulaga kinhu: aliyo 
6 kulwa mhayo gwako nikuponyaga igonzo. Aho 
bumala kwita geko, bubulaga ndilo ningi n'o; 
7 na migonzo yabo juchoba kubudika; buba- 
shinela bichabo bali mu ngaraba ingi, geti bize 
na bubagunana. Biza, bukoja ngaraba ibili, 

geti jochola kutubila. Aliyo Simani Petro, 8 
aho waliubona, ogwa hasi mu maszi ga Isa, 
ohaya, Seba onileka nene, aliyo nene ndina 
shibi. Aliyo òkumya, na bose hamo nangwe, 9 
kulwa ndilo balibubulaga; na geko hangi 10 
Yakobo na Yohana, bana ba Zebedayo, biye ba 
Simani. Na Isa onwila Simani, Otijoogoha ; 
kufuma lelo okuzuba banhu. Aho bwenha 11 
ngaraba kumwalo, buleka shose, bunondera. 

Aho waliobiza mukaya emo, lolaga, kwaliku- 12 
biza munhu okola na nbiji; aho omona Isa, 
ogwa busho bwakwe, onomba, ohaya, Seba, olu 
otogwa, ogema kunipija nbiji jaue. Ogolola, 13 
onkindaho, ohaya, Natogwa ; opile. Na wan- 
gubo mbiji jofumaho. Onlagila, otijonwila 14 
munhu: aliyo jaga kuwako, okioleche ku nga- 
biji, okutwala kitambo kulwa kupijiwa kwako, 
geti Musa waliolagila, chibize chakubolekeja. 
Aliyo kilume chakwe chalichofuma ; na mabita 15 
matale gibiringa kwigwa, na kupijiwa ya 
bulwile wabo. Aliyo olekana, oja mubu, 16 
olomba. 

Yaliyubiza mu lushiku lumo ejo, geti 17 
olanga; na Bafarisayo na balangi ba mihayo 
bigasha hihi, balibufuma buli kaya ya Galilaya 
na Uyahudi na Yerusalemi: na nguzu ja 
Seba jalijobiza hamo nangwe kupija. Na 18 
lolaga, banhu benhela mu bulile munhu wa 
kuzuguma; buchoba kunwenha mu numba, . 
na kuntula butonge wakwe. Batobona 19 
nzila kwenha mu numba, aliyo ibita, bulinha 
kwigulya ya numba, buchibula ilonga, bumwi- 
cha hamo na bulili wakwe muhagati butonge 
bwa Isa. Obona kuzunya kwabo, ohaya, 20 

9 


<a 

21 Munhu, shibi shako shalekejwa. Na batone 21 
na Bafarisayo buandia kwiganika, buhaya, 
Nani oyu ohaya kuduka? Nani ogema kule- 

22 keja shibi, aliyo Mulungu wike? Aliyo Isa 
omana maganika gabo, oshosha, obawila, Mwi- 

23 ganika kinahe mu mioyo ingwe? Kilihbali 
changu, kuhaya, Shibi shako shalikejwa; 

24 hamo kuhaya, Bukaga, Oshiminze? Aliyo 
geti mumane Mwana wa munhu alinajo nguzu 
munsi kulekeja shibi (ongwila oyu kuzuguma), 
Nakuwila, Bukaga, otwale bulile wakwe, jaga 

25 ku numba yako. Na wangubo wimila butonge 
bwabo, obucha eko echowaliolalila, oja ku 

26 numba yakwe, onkuja Mulungu. Na bukumya 
bubadima bose, bunkuja Mulungu; buko- 
jwa na kuogoha, buhaya, Twabonaga shama- 
hana lelo. 

27 Na hanuma shinhu eshi waliofuma, omona 
nsolanya, lina lyakwe Lawi, wigasha wihogejo, 

28 ongwila, Nilondere. Oleka shose, obuka 

29 onondera. Na Lawi onzugila bukombe mu 
numba yakwe: na kwalikubiza ibita itale lya 
basolanya na bangi bigasha hamo nabo ku 

80 shiliwa. Na Bafarisayo na batone babo 
bijunjalunja ku bahemba bakwe, buhaya, 
Kinahe, mulya na mungwa hamo na basolanya 

Əl na balinha shibi? Isa oshosha, obawila geki, 
Banhu bapanga batochoba naguji; aliyo 

32 balwile. Nene natiza kubitana batuvgirija aliyo 

33 balinha shibi kwoya. Bunwila, Bahemba ba 
Yohana budila kingi na bulomba; na geko ba- 

34 hemba ba Bafarisayo; aliyo bako bulya na 
bungwa. Isa obawila, Mwagema kubadija bana 

85 bantoji wangole, aho ntoje hamo nabo? Aliyo 

shiku jikwiza; aho ntoji akwinjiwa kubo, mu 
lushiku olu bakudila. Obaganila lugano; 36 
Atiho munhu wakutandula kidaso cha mwenda 
mpya na kukishuma ku mwenda kurukuru, aho 
akutandula mpwa, na kidaso cha mwenda 
mpwa kitolenganila na kurukuru. Na atiho 37 
munhu otula walwa wa mahumbi mu makunsa 
makurukuru ; aliyo walwa wa mahumbi bu- 
tandula makunza, widika, na makunsa gukena- 
guka. Aliyo walwa wa mahumbi shiwegelile 38 
gutula mu makunsa mapya, Na atiho munhu 39 
wamalaga kungwa walwa wa kale, ochola 
wupya : aliyo ohaya, Obu wa kale wawiza. 


f 


6. — # 


Yaliubiza mu lushiku lwa Sabato, waliubita 1 
mu migunda ya ngano; na bahemba bakwe 
buhulula masha, na bulya, bunuka makono 
gabo. Aliyo bangi ba Bafarisayo buhaya, 2 
Kinahe mwitaga ngilo kwita ku lushiku lwa 
Sabato? Isa oshosha, obawila geki, Mutogu- 3 
soma mhayo oyu, geti Daudi waliwita, aho 
otuba, owe, nabo bali hamo nangwe; geti wali- 4 
wingila numba ya Mulungu, otwala olya 
mukate ya kuolecha, obinha abo hama nangwe ; 
eyo yangilo kulya bati bagabiji bike? Oba- 5 
wila, Mwana wa munhu omwene Seba wa 
Sabato. 

Yaliubiza mu lushiku lwa Sabato lungi, 6 
waliwingila mu sunagogi olanga: obiza 
munhu umo, na nkono gwakwe gwabulyo 
gwaligumile. Na batone na Bafarisayo 7 

bunkalalila, aho akupija mu lushiku lwa 
8 Sabato; geti bageme kumula. Aliyo omana- 
nile maganiko gabo; onwila munhu alina- 
gwo nkono gumile, Bukaga, na. wimila hagati. 
9 Obuka na wimila. Isa obawila, Nababuja, 
ogwene chiza mu lushiku lwa Sabato kwita 
shawiza aho shabubi? kupija munhu hamo 
10 kumulaga? Obalola bose, ongwila, Golola 
nkono gwako. .Na wita geko; na nkono 
ll gwakwe gupila. Aliyo bokolo na busaje; 
bulungalunga benekele echo bakunwitila Isa. 
12 WYaliyubiza mu shiku eji, waliulinha kulu- 
gulu kulomba; wigasha uko bujiku kwanga- 
13 luka onomba Mulungu. Aho yubiza limi, 
witana bahemba bakwe ; obasolanya ikumi na 
14 babili, abo obilika batumwa ; Simani, oyu wali- 
wilikwa Petro, na Andrea ndugu wakwe, na 
15 Yakobo na Yohano, na Filipo na Bartolemayo, 
na Mattayo na Tomaso, na Yakobo mwana ¡wa 
16 Alfayo, na Siman waliwitanwa Zelote, na Yuda 
17 wa Yakobo, na Yuda Iskariota, waliosemela ; 
wika hamo nabo, wimila hatalezu, na ibita 
litale lwa bahemba bakwe, na banhu bingi 
bufuma Uyahudi yose na Yerusalemi, na hihi 
nyanza wa Turo na Sidoni, balibiza kwigwa, 
18 na kupijiwa ya bulwile bwabo : na bose abo ba- 
19 libukoyakoyiwa na masanva bupijiwa. Na ibita 
lyose luchoba kunkindaho : aliyo nguzu jofuma 
20 kuliwe, jobapija; bose. Obalangamila miso | 
gakwe ku bahemba bakwe, ohaya, Balinha kisa 
bingwe bahabi; aliyo butemi bwa Mulungu ` 
21 wingwe. Balinha kisa bingwe abotubu ambu- 
nyu; aliyo mukwiguta. Balinha kisa bingwe 
mubila ambunyu; aliyo mu kwiyega. 

'Balinha kisa bingwe, aho banhu bakuba- 22 
kolwa, aho bakubapeja, na bakubaduka, na 
bakuponyage lina lingwe kina yabubi, kulwa 
Mwana wa munhu. Mwiyege mu lushiku olu, 23 
mwitambuke? aliyo lolagi, mela ingwe ningi 
ngwigulu: aliyo geko baguku babo balibita 
kuli banabii. Aliyo mukusangwa bingwe 24 
basabe ! Aliyo mwamalaga kwinhiwa kwiyega 
kwingwe. - Mukusangwa bingwe, mwalimwo- 25 
kojwa ambunyu! Aliyo mukubona nzala. 
Mukusangwa bingwe, mwiyege ambunyu! 
Aliyo mukwisatwa na mukulila. Mukwisang- 26 
wa bingwe, aho banhu bose bakubahayaho 
bingwe! Aliyo geko baguku babo balibita 
kuli banabii ba bumama. Aliyo nabawila 27 
bingwe bakwigwa, Mutogwe banishi bingwe, 
mubitile chawiza kuli abo bubakolwa, Muba- 28 
sungulile abo bubazuma bingwe, mulombe abo 
abakubasaila bingwe. Oyu akutula isaya limo 29 
ungalukije na lyakabili; na oyu akutaja yaku- 
gumila yako, na kaswengi yako otijonemeja. 
Unwinhe ku buli munhu akulomba; na oyu 30 
ukuwingaho shinhu shako, otijoshibuja hangi. 
Na geko mwutogwa banhu bakuwita kuli 31 
bingwe, bingwe mwita geko kubo. Na olu 32 
mwutogwa abo abobatogwa bingwe, mukuonge- 
ja kinahe? Aliyo balinha shibi bubatogwa 
abo abokubatogwa. Na olu mwinbitila 33 
shawiza kubo abokubitila bingwe, mukuongeja 
kinahe? Aliyo balinba shibi bita geko. Na 34 
olu mwubalanda abo abololelaho kubinha 
hangi, mukuongeja kinahe? Balinha shibi 
bubalanda babubi, babalande geko. Aliyo 35 
mwutogwa banishi bingwe, ua mwubitila 

shawiza kubo, na mwulande mutololelo, kwinhi- 
wa hangi; na mela ingwe ikubiza ningi, na mu- 
kubiza bana ba Mulungu, oyu ali ngwigulu ; 

, aliyo owe wawiza kuli banhu ba shibi na 

86 babubi. Ningwe mwubize na kigongo, kina 

37 Baba wingwe omwene kigongo. Mutolekanye, 

88 na bingwe mutolekanyiwa; Mulekeje na 
mukulekejiwa: mutungule, na mukutungula. 
Mwinhe, na bingwe mukwinhiwa ; ngelekero 
yawiza, yutindagilwa, yushingizwashingizwa, 
na yidikila, banhu bakwiitula hakikuba 
chingwe. Aliyo ngelekero mugelekera bingwe, 
iyene mukugelekelwa hangi ningwe. 

39 Obaganila lugano, Mboku ugema kuntongela 
mboku? batugwa bose babile mwichongo ? 

40 Nhemba atotinda seba wakwe; aliyo buli 
munbu aho wamalagwa akubiza kina seba 
wakwe. 

41 Na ulolaki palala mu lisho lya ndugu wako, 

42 na otobona ngamba mu lisho lyako? Aho 
ogema kuhaya kuli ndugu wako, Ndugu wane, 
ndekage nikwinjeho palala mu lisho lyako, aho 
bebe mwenekele otobona ngamba mu lisho 
lyako? Bebe mwiganhu, WI ngamba 
oguli mu lisho lyako, aho okubona chiza 
kwinjaho palala mu lisho lya ndugu wako. 

43 Aliyo gutiho nti gwawiza gutwaja matwaja 
gabubi; nolu gutiho nti gwabubi gutwaja ma- 

44 twajo gawiza. Aliyo buli nti gumanwa na 
matwajo gago. Aliyo banhu batoyoba tini ku 

45 mihwa, nolu batoyoba zabibu kuzunza. Mun- 
hu wawiza kufuma sabo ya moyo gwakwe 
kwenhwa eshoshawiza; na munhu wabubi 
kufuma sabo ya moyo gwakwe kwenhwa 

eshoshabubi. Aliyo kufuma shingi sha moyo 
gwakwe nomo gwakwe guhaya. 

Mwunitana kinahe, Seba, Seba, nolu mutita 46 
shinhu esho nahaya? Buli munhu wiza kuli 47 
nene, na wigwa mihayo yane, na wiita, naku- 
bolekeja ningwe owe wikolile: oyu wikolile 48 
munhu ozenga numba, osimba, oshimya, na 
otula mazengo kwitale: na ndulua yusela, ku 
numba, itogema kuinegenia: aliyo uzengwa 
chiza. Aliyo oyu wigwa, na atiita, wikolile 49 
munhu uzenga numba hasi, atoshimba ma- 
zengo; nduluma yuiselelaho, na wangubo 
yaliyugwa; na kugwa kwa numba iyo kwali- 
kubiza kutale. 


7. 


Hanuma wamalaga kuhaya mihayo eyi yose 
mu matu ga banhu, waliwingila Kapernaum. 
Lolaga, sesse wa amiri umo, ontogwa, mwile na 
wegela kucha. Aho wigwa mihayo ya Isa, 
obatuma banamhala ba Bayahudi, bamuje geti 
ize na ampije sesse wakwe. Nabo, aho bali- 
biza ku Isa, bunwikumbirija no, buhaya, 
Shimwigelile owe geti bebe kunwitila esho; 
aliyo wutogwa ihanga liswe, na mwenekele 
waliutuzengela sunagogi. Na Isa oja hamo 
nabo. Aho waliobiza ati kuli na numba, amiri 
obatuma basumba biye kuliwe, onwila, Seba, 
otijinoja; aliyo nene natigelile geti bebe 
kuingila hasi ya kidwetwe chane; kulwesho 
natidedekanya nene kuigelile kwiza oku oli: 
aliyo haye, na sesse wane akupila. Aliyo nene 8 

munhu atulwa hasi ya nguzu, na hasi yane 
basilikari; nonwila oyu, Jaga, uja; na kuli 
ungi, Nzugu, wiza; na sesse wane, Itaga 
9 geki, wita. Aho Isa wigwa mihayo eyi, 
okumya, ogaluka obiwila ibita yalilunlondera, 
Nabawila, natobona kuzunya kutale geko 
10 oku, nolu, mu Baisraeli. Nabo balibotumwa, 
'bushoka mu numba, bumona sesse opijiwa. 
11 WYaliobiza wangubo, oja mukaya itanagwa 
Nain, na bahemba bakwe buja hamo nangwe, 
12 na ibita itale. Lolaga, wegela ku lusonza 
lwa mukaya, lolaga, umo waliobuchiwa fu, 
mwana umo wike wa nina, na owe waliubiza 
nchilwa: na banhu bingi ba mukaya hamo 
13 nangwe. Aho Isa omona, osatwa, onwila, 
14 Otijolila. Na' wegela hihi okinda hachige : 
nabo balibumucha bimila. Na onwila, 
15 Nsumba, nakuwila, Bukaga. Nangwe wa- 
liucha, wigasha, wuandia kulungalunga. 
16 Onshokeja nina. Na kuogoha kubadima' 
bose: bankuja Mulungu, buhaya, Nabii 
ntale wabukaga mu biswe; na, Mulungu 
17 wabonaga banhu bakwe. Na kilume echo- 
chofuma kuliwe mu Uyahudi yose, na ma- 
ndejose. 
18 Na bahemba ba Yohana bunwila mihayo 
19 eyi yose. Na Yohana obitana bahemba bakwe 
babili obatuma kuli Seba, ohaya, Bebe omwene 
20 akwiza, hamo tulindile ungi? Aho banhu 
balibiza kuliwe, buhaya, Yohana Mbatizaji 
watutumaga kuli bebe, ohaya, Bebe omwene 
2l akwiza hamo tulindile ungi. Mu saa iyo 
obapija banhu bingi bulwile bwabo na kuko- 
yakoyiwa na masanva; na baboku bingi 

obinha kubona. Oshosha, obawila, Mujage 22 
na munwile Yohana, shinhu esho mwabonaga 
na mwigwaga; baboku binhagwa kubona, 
balema bushiminza, na bambiji bapijiwa, na 
bachibi ba matu bigwaga, bafu bujuchiwa, 
bahabi bawilagwa mihayo yawiza. Na alinha 23 
kisa oyu atobona nimo gwa kwipama mu 
nene. Aho batumwa ba Yohana buja, uandia 24 
kuhaya ku mabita mihayo ya Yohana, Mwali- 
mufuma muja mubu kulolaki? ibingo lyune- 
geniwa na nyaga? Aliyo mwalimafuma 25 
muja: kulolaki? munhu wazwala mwenda 
fuku? Lolagi, abo bakuzwala mwenda gwa- 
wiza, abukulya shiliwa shawiza, bikala mu 
numba ja batemi. Aliyo mwalimufuma 26 
muju kulolaki? Nabii? Ali chene, naba- 
wila, na wakutinda nabii. Oyu omwene 27 
otonwa, Lolagi, Natuma ntumwa wane bu- 
tonge wako, oyu akutongera ubeja nzila jako 
butonge bene. Nabawila, mubo bubya- 28 
lwa kufuma bakima atiho munhu wakutinda 
Yohana; aliyo owe ndo mu butemi bwa 
Mulungu omwene ntale kutinda owe. Na 29 
banhu bose aho bigwa, na basolanya, bu- 
nwinha Mulungu kutungirija, bubatizwa na 
Yohana. Aliyo Bafarisayo na batoni bulema 30 
mihayo ya Mulungu, batobatizwa nangwe. 
Nabikoja na banhu ba kibyalilwe eki, na 31 
bwikolile kinahe?  Bikolile bianda bigasha 32 
mu iduka, bakwiitana umo na umo; buhaya, 
Twalitubafulila membe, mutobinha ; twalituba- 
lilila nhungu, na bingwe mutolila. Aliyo 33 
Yohana Mbatizaji wiza atolya migati na 
atungwa walwa; na mwuhaya, Alina isanva. 

34 Mwana wa mumhu wiza ulya na ungwa; 
mwuhava, Lolaga oyu mulushu, na nkolwa 
wa walwa, ngwiye wa basolanya na balinha 

33 shibi! Na Masala gutinda nsango gwa bana 
bakwe bose. 

36 Na umo wa Bafarisayo onchoba kulya hamo 
nangwe. Wingila mu numba ya Mfarisayo 

87 na wigasha kulya. Na lolaga, nkima wa 
mukaya eyi, alinha shibi; aho omanile Isa 
wigasha kulya mu numba ya Mfarisayo, 

38 owenha shaji ya maguta, wimila numa ja 
mambala jakwe, olila, oandia kuyila mambala 
jakwe na shishoje shakwe, ojipiagula na 
nzwire jakwe, ojibipa mambala, ojibiila na 

39 maguta ga ngazu. Lolaga aho Mfarisayo 
waliunwitana obona, widedekanya, ohaya, 
Munhu oyu, geti obiza nabii, waliumana 
nkimaki oyu wunkindaho, aliyo alina shibi. 

40 Na Isa oshosha, ongwila, Simon, ndina mhayo 

4l nachoba kukuwila. Onwila, Hayaga. Kwa- 
likubiza na munhu nande, waliubiza bansango 
balili: umo waliopandilwa dinari magano 

42 atano, na ungi makumi atano. Aliyo bugaiwa 

43 eshakufumija, obalekeja bose babili. Nani 
akuntogwa kutinda? Simon oshosha ohaya, 
Oyu, nadedekanya, waliunlekeja mingi. 

44 Ongwila, Wabejaga nsango gwawiza. Oga- 
luka kuli nkima, ongwila Simon, Wabona 
nkima oyu? naliningila mu numba yako, 
bebe otoninha minze ga mambala jane; aliyo 
oyu wiyila mambala jane na shishoje jakwe ; 

45 ojipiagula na nzwiri jakwe. Bebe otonibipa : 
aliyo oyu, kufuma naliningila, atoleka kuji- 

46 bipa mambala jane. Ntwe gwane bebe 

otonibila maguta: aliyo oyu wajibilaga 
mambala jane maguta ga ngazu. Kulwesho, 47 
nakuwila, Shibi shakwe, shene shingi, shali- 
kejwa; aliyo waliotogwa ningi: aliyo walio- 
lekejiwa hado, oyu wutogwa hado. Ongwila 48 
nkima, Shibi shako shalekejiwa. Nabo biga- 49 
sha kulya hamo nangwe buandia kudedekanya, 
Nani oyu olekeja shibi? Ongwila nkima, 50 
Kuzunya kwako kwakupijaga; jaga mbola. 


8. 


Yaliobiza hanuma hado, waliuja obita mu- 1 
kaya nali na ndo, owila na wenha mihayo 
yawiza ya butemi bwa Mulungu, na hamo 2 
nangwe ikumi na babili, na bakima bangi 
balibupijiwa nholo yabubi na bulwile, 
Maryamu waliwitanwa Magdalene, waliwenji- 
waho masanya mpungati, na Yohana nkima wa 3 
Chuza meki wa Herode, na Susanna, na bangi 
bingi, balibuntumamila gwa sabo jabo. 

Aho ibita itale libiringa, nabo ba buli 4 
kaya biza kuliwe, ogana lugano: Mibi 959 
waliofama kubiba mbeyu jakwe: aho obiba, 
jingi jugwa mu nzila; jupandwa na 
mambala, na none ja ‘hape jujilya. Na jingi 6 
jugwa kwitale; na wangubo juzwa, juhodoka, 
aliyo jitina minzi. Na jingi jugwa hagati 7 
hagati na mihwa; na mihwa guzwa hamo najo, 
gujichima. Na jingi jugwa mu malongo ga- 8 
wiza, juzwa, jutwaja igano ni igano. Aho 
chaya mihayo eyi, chamuka, Alina na matu 
gakwigwa igwe. 

9 Na bahemba bakwe bumuja. Makulu galo' 
10 lugano olu. Ohaya, Bingwe mwinhagwa ku- 
mana kwiganiha kwa butemi bwa Mulungu: 
aliyo bangi mu ngano; geti bubona bato- 
11 bona, bakwiga, batodegeleka. Lolagi, lugano 
lwene olu: Mbeyu iyene mihayo ya Mulungu. 

12 Nabo mu nzila bene banhu bakwigwaga; 
hanuma Shetani wiza, otwala mhayo mu moyo 

13 gwabo, geti batozunya na batopijiwa. Nabo 
kwitale benabo, aho bakwigwaga, baguzunya 
mhayo na kwiyega; nabo batija miji, nabo 
bazunya hado, na mu shiku ja kugemwa 

lt bulekana. Na eyo yugwa hagati mihwa, abo 
benabo bakwigwaga, na aho buja mu nzila 
jabo, bunigwa na kwiganika na sabo na 
kwiyega sha munsi eyi, batotwaja matwajo 

15 gakushika. Na eyo mu malongo gawiza, abo 
benabo na moyo gwawiza, na gwabufula 
bagwigwaga mhayo, bugudima n’o, na butwaja 
matwaja mu kulamba.. 

16 Atiho munhu, aho wakudimya tala, wiku- 
ndikila na sonzo, hamo kuitula hasi ya bulili; 
aliyo uitula kwigulya isumbi, geti abo ba- 

17 kuingilamo babone musana. Aliyo kitiho 
kinhu chubiswa, kikwilonga; nola kinhu 
chakwiganiha, kikumanwa na kikubonwa. 

18 Lolagi w’o aho mwigwa: aliyo buli munhu alina- 
cho, oyu akwinhiwa; na buli munhu atinacho, 
nechi widedekanya geti alinacho chikumwi- 
jiwaho. 

19 Balibiza kuliwe nina na badugu bakwe, na 

20 batogema kunwegela aliyo ibita. Owilwa, 
Noko na badugu bako bimila hanzi, buchoba 

21 kukubona. Aliyo oshosha, obawila, Mayu 





LUKA 8. 29 


na badugu bane benabo bigwa mhayo gwa . 
Mulungu, biita. 

Yaliyobiza mu lushiku lumo lwabo, wali- 22 
wingila mu ngaraba, mwenekele, na bahemba 
bakwe; obawila, Tukile kungilo gungi gwa 
nyanza; bugolomola. Aliyo aho balibuja 23 
oshitula: nyaga ntale gwika mu nyanza; bu- 
kojiwa na minzi, na bubiza mu bupinha. 
Bumisha, buhaya, Seba, Seba, twaacha. Omi- 24 
sha, ogomokela nyaga na nyanza; gupola, 
gulembela. Obawila, Kuzunya kwingwe kuli 25 
hali? Buogoha, na bukumya, buhaya bene- 
kele na benekele, Nani oyu, geti olagila nyaga 
na minzi, shunwigwa ? 

Bushika muchalo sha Gerasene, shilehile na 26 
Galilaya. Aho ofuma oshika kunwala, walio- 27 
kunwanya munhu umo wa mukaya yabo, 
alinajo masanva; na shiku ningi atozwala na 
ngubo, nolu atikala mu numba, aliyo mu 
shigila sha bafu. Aho umo na Isa, ohamuka, 28 
ogwa butonge bwakwe, na ilaka itale ohaya, 
Nali naki nango, Isa, bebe Mwana wa Mu- 
lungu ali Ngwigulu. Nakwikumbirija, oti- 
juniyugulwa, aliyo olilagila isanva kufuma 29 
munhu. Aliyo shiku ningi lundima ; olindwa, 
otungwa na minyororo na nhendere; otina 
shitungila, opejiwa na isanva mubu. Na Isa 30 
omuja, Lina lyako nani? Ohaya, Legioni; 
aliyo masanva mingi galigingila muliwe. Na 31 
gunwikumbirija geti atogalagila kufuma kuja 
mwichongo. Kwalikubiza idali lya nhumba 32 
ningi julya kulugulu; gunwikumbirija aku- 
akugina agalagile mu mhumba. Ubinha 
nguzu. Na masanva gufuma munhu gingila 33 


30 LUKA 8, 


nhumba. Na idali lupunguka lika, liingila 
34 mu nyanza, lunwaluninuli. Aho abadimi 
bubona eshoshalishobiza, bupela, na bubawila 
85 mukaya na muchalo. Bufuma kubona esho- 
shalishobizako; biza kuli Isa, bumona 
munhu, kufuma oyu masanva waliwinjiwaho, 
wigasho, wazwalaga, na alinago masala gawiza, 
36 ku mambala ja lsa: buogoha. Nabo bubona, 
bubawila geti oyu alinago masanva wapiji- 
37 wagwa. Na banhu bose ba muchalo sha 
Gerasene mandejose bumuja inge kubo; aliyo 
buogoha n'o: wingila mu ngaraba, oshoka. 
38 Aliyo munhu waliofumaho masanva onwiku- 
mbirija geti abize hamo nangwe; aliyo 
39 ontuma, ohaya, Shokaga ku numba yako, 
okabawile mihayo mitale Mulungu waliokwi- 
tila kuli bebe. Oja, owila mukayo yose, 
mihayo mitale Isa waliunwitila. 
40  Yaliobiza Isa walioshoka, ibita linhiwa na 
41 kwiyega; aliyo bose bunlindila. Na lolaga, 
murihu lina lyakwe Yairo wiza, na oyu ubiza 
ntale wa sunagogi: ogwa ku mambala ja 
Isa, onwikumbirija kwiza mu numba yakwe; 
42 aliyo waliobiza na mwana mwaniki umo wike, 
na miaka yakwe hihi ikumi neibili, wali- 
wigela kucha. Aho oja ibita lyushiteleja. 
43 Na nkima waliosela ngeji gwa mininga 
miaka ikumi mnebili, ofanya sabo yakwe 
yose kubinha balaguji, atogema na kupijiwa, 
44 wiza kunuma yakwe, okindaho hamelo ya 
ngubo yakwe: na wangubo ngeji gwakwe 
45 gukamuka. Na Isa ohaya, Ni nani onikinda ? 
Aho bose bulema, Petro ohaya, nabo hamo 
nangwe, eba, mabita gakushitelejaga na 

galikukandikija. Aliyo Isa ohaya, Umo 46 
wanikindaho; aliyo nalinigwa geti nguzu 
janifumaga. Aho nkima obona atobisa, wiza 47 
ozuguma, ogwila hasi butonge wakwe mu miso 

ga banhu bose ohaya kinahe waliunkinda, na 
geti waliupijiwa wangubo. Onwila, Mwana 48 
wane, kuzunya kwako kwakupijaga; jaga 
mbola. 

Aho olungalunga, umo wiza, ofuma mu 49 
numba ya ntale wa sunagogi, ohaya, Mwana 
wako wachaga; otijonoja Nangi. Aliyo Isa 50 
wigwa, oshosha, Otijoogoha: ozunya gwike, 
akupijiwa. Aho wiza ku numba, atoneka 51 
munhu kuingila, aliyo Petro, na Yohana, na 
Yakobo, nise wa mwaniki na nina. Na bose 52 
bulila, na bufula membe: aliyo ohaya, Muto- 
lila; aliyo atachile, washitulaga tulo. Na 53 
bunseka n'o, bamanile geti wachaga. Aliyo 54 
owe, ondima na mkono, witana, ohaya, 
Mwaniki, bukaga. Na nholo yakwe yuna 55 
obuka wangubo: obalagila inhiwe shakulya. 
Na babiyaji bakwe bukumya; aliyo obalagila 56 


batowila munhu eshowaliwita. 


9. 


Na waliubitana ikumi na babili hamo, na 1 
obinha nguzu kutinda masanva, na kupija 
bulwile. Obatuma kuwila butemi bwa Mu- 2 
lungu, na kupija balwile. Obawila, Mutijo- 3 
bucha kinhu cha mu nzila, nolu nanga, nolu 
minda, nolu shiliwa, nolu pesa; nolu kaswengi 
ibili. Na buli numba mwiingila, mwiga- 4 
shamo, na hanuma mwifumamo. Nabo 5 

batobazunya, aho mufuma mukaya eyo, muko- 

magule malububu ya mambala jingwe lubize 

kaniji kubo. Bufuma, buja bubita buli 

mukaya, buwila anjili, bupija mande jose. 
Lolaga Herode. ntemi wigwa yose yaliitwa : 

na okumya n’o, aliyo bangi buhaya, geti 

Yohana wajukaga mu bafu; na bangi, geti 

Eliya wilongaga: na bangi, geti umo wa 

banabii bakale wajukaga hangi, Na Herode 

ohaya, Yohana nalinumuta ntwe: aliyo nani 
oyu naliniigwa mihayoeyi? Uchoba kumona. 

JO Na batumwa, aho bushoka, buntambulila 
mihayo yose balibita. Obatwala, buja biyene 

ll ku mukaya itanwa Bethsaida. Aliyo mabita 
gumana, gunlondera: obazunya na kwiyega, 
obawila mihayo ya butemi bwa Mulungu, nabo 
balibuchoba Kipi iwa obapija. 

12 Na limi lya mindi; ikumi na babili biza 
kuliwe, na bunwila, Obalage banhu, baje mu 
makaya na mu magunda mandejose, babone 
hakulala, na shakulya: aliyo biswe aha 

13 mubu. Aliyo obawila, Ningwe obinhe shaku-. 
lya. Buhaya, Tutina kinhu, aliyo mikate 
itano na ndilo ibili: hamo tuje tubagulile 

14 shakulya kuli banhu bose abo. Aliyo bali- 
bubiza banhu hihi shiku shitano. Obawila 
bahemba bakwe, Mubigasha banhu muhilili 

15 ya makumi atano na makumi atano. Bita 

16 geko, bubigasha bose. Witwala mikate itano 
na ndilo ibili, olangamila miso ngwigulya, 
oshilomba, oshibinza; obinha bahemba bakwe 

17 kushitula butonge ibita. Bulya, na bose 
biguta ; bubiringa masajiwa balibosaja, maki- 
lirizo ikumi nebili. 

Aho waliolomba wiyene, bahemba bakwe 18 
balibobiza hamo nangwe: obabuja, ohaya, 
Mabita guhaya nene nani? Bushosha buhaya, 19 
Yohana Mbatizaji; aliyo bangi buhaya, Eliza ; 
na bangi buhaya, umo wa banabii bakale 
wajukaga hangı. Obawila, Bingwe mwani- 20 
haya nene nani? Petro oshosha, ohaya, 
Masiya wa Mulungu. Aliyo obalagila, geti 21 
batijowila; obaya, Mwana wa munhu imwe- 22 
gelile kuyugulwa shingi, na kulemwa bana- 
mhala na bagabiji batale na batone, na 
kubulagwa, na lushiku lwakadatu kujuchiwa. 
Obawila bose, Olu munhu ochoba kunilondera, 23 
alemeje mwenekele, abuche nsalaba gwakwe 
shiku jose, na akanilondera. Aliyo oyu 24 
ochoba kupija nholo yakwe, oyu akuijimija ; 
aliyo oyu akuijimija nholo yakwe kulwane, 
oyu akuipija. Aliyo munhu Su geti 25 
akwinhwa nsi jose, na ujimija nholo yakwe? 
Aliyo oyu wakudimwa minala kuli nene 26 
na kuli mihayo yane, oyu Mwana wa munhu 
akundimila minala, aho. akwiza mu ekujo 
lvakwe, na ekujo lva Baba, na lya bamalaika 
beela. Aliyo nabawila yanhana, Bangi 27 
bimila aha batobona lufu, kuandia babone 
butemi bwa Mulungu. 

Yaliyubiza hanuma shiku inane mihayo eyi, 28 
obatwala hamo nangwe, Petro na Yohana na 
Yakobo, olinha kulugulu kulomba. Aho 29 
ulomba, kikolile cha busho bwakwe bugaluka, 
na shiswalo shakwe shubiza shape na shonwe- 
kaweka. Na lolaga, bulungalunga nangwe 30 
banhu babili, Musa na Eliya; balibilonga 31 
mu ekujo, bulungalunga kucha kwakwe 

3 

32 akushisha mu Yerusalemi. Lolaga Petro nabo 
hamo nangwe butindila: aliyo balibumisha, 
bubona ekujo lyakwe, na banhu babili hamo 

33 nangwe. Yaliyobiza, geti balibufuma Isa, 
Petro onwila Isa, Nangi, chawiza biswe ku- 
biza aha: tuzenge nhambi idatu; limo kuli 
bebe, na limo kuli Musa, na limo kuli Eliya: 

34 atomana echoohaya. Aho ohaya mihayo eyi, 
ilunde liza, na lubashikija: buogoha aho 

39 buingila ilunde. Na ilaka lyufuma mwilunde, 
lyuhaya, Oyu mwana wane, nsolwa wane, 

38 mwigwage. Aho ilaka lyumala, Isa wilonga 
wiyene. Na bufulika, na batonwila munhu 
mu shiku ejo mihayo balibubona. 

87 Yaliyobiza, mu lushiku lwakabili, aho bika 

38 kulugulu, ibita itale lyunsanga. Na lolaga, 
munhu wibita, ohamuka, ohaya, Nangi, na- 
kwikumbirija okanole mwana wane; aliyo 

39 mwana wane omo wike: na lolaga, isanva 
lyandima, olila wangubo; lyantandula, geti 
wutunda mafula, na itochoba kufumaho, 

40 luntimba n'o. Nalinobikumbirija bahemba 

41 bako kulinjaho; batogema. Na Isa oshosha 
ohaya, Kibyalilwe kitozunya kichamachamile, 
shiku jingi nakubiza nene hamo ningwe na 
nikubalindila? Enhaga mwana wako aha. 

42 Aho geti wiza, isanva lungwisha hansi, 
luntandula n’o. Aliyo Isa olimokela isanva, 

43 onpiji nianda, onshokeja kuli ise. Na bose 
bakumya ya nguzu ja Mulungu. Aliyo aho 
bose balibukumya shinhu shose esho waliwita, 

44 obawila bahemba bakwe, Mutule mihayo eyi 
na matu gingwe; aliyo Mwana wa munhu 

45 akwinhwa mu makono ga banhu. Batomana 

mhayo oyu, gwaligubabiswa, geti batogema 
kumana; buogoha kumuja mhayo oyu. 

Lolaga buhalalila mihayo mubo, nani wabo 46 
akubiza ntale. Aliyo aho Isa omana mihayo 47 
ya mioyo yabo, odima nianda ndo, ontula mu 
mbazu jakwe, obawila, Owakuzunya oyu 48 
nianda mu lina lyane wanizunya nene; owani- 
zunya nene wanzunya owe walionituma ; aliyo 
owe ndo mu bingwe bose oyu omwene ntale. 

' Na Yohana oshosha ohaya, Seba, twalitu- 49 
mona munhu umo upeja masanva mu lina 
lyako; tunlemeja, aliyo atotulondera biswe. 
Aliyo Isa obawila, Mutijonemeja ; aliyo owe 50 
atinha mhayo ku bingwe omwene kuli bingwe. 

Yaliobiza, aho shiku ja kulinha kwakwe 51 
jegela hihi, waliutula n'o busho bwakwe kuja 
Yerusalemi, obatuma batumwa butonge : 52 
buja, bingila mukaya ya Basamaria, bamegeje 
shinhu. Batozunya, aliyo busho bwakwe geti 53 
ochoba kuja Yerusalemi. Aho bahemba 54 
bakwe Yohana na Yakobo bubona, buhaya, 
Seba, ochoba biswe tulagile moto gwike agwi- 
gulu, na gukaboche geti Eliya waliwita ? 
Aliyo ogaluka, obamokela, Mutamanile nho- 55 
loki bingwe ibegelile, Aliyo Mwana wa 56 
munhu atiza kumala, aliyo kubapija. Buja 
mukaya ingi. 

Na geti buja mu nzila, munhu umo onwila, 57 
Nakukulondera okulija kwose. Na Isa onwila, 58 
Tunyamhawa tulinha miobo, na none ja hape 
jilinha machanzo; aliyo Mwana wa munhu 
atinha hakutula ntwe gwakwe. Onwila ungi, 59 
Nilondere. Aliyo ohaya, Seba, nilekage tange 
naje nankangume baba wane. Aliyo 60 

onwila, Balekage bafu bijike bafu babo ; aliyo 
jaga uwile mihayo ya butemi bwa Mulungu. 
61 Na ungi hangi chaya, Nakukulondera, Seba; 
aliyo nilekage tange nabalage abo mu numba 
62 yane. Aliyo Isa onwila, Atiho munhu, otula 
nkono gwakwe kuli plo, ogaluka, atigelile kuli 
butemi bwa Mulungu. 


10. 


1 Lolaga hanuma mihayo eyi Seba waliubasola 
banhu makumi mapungati bangi, Obatuma 
babili na babili butonge wakwe ku buli kaya 
na buli kigasha, ochoba kwiza mwenekele. 

2 Obawila, Magesa gene mingi ganhana, aliyo 

bagese bene bado: kulwesho mulombe Seba 

wa kugesa, geti abatume bagese mu kugesa 
kwakwe. Mujagi; lolagi, nabatuma bingwe 
geti bana ba nholo hagati ya moge. Mutijo- 
bucha minda, nolu nkoba, nolu shilato ; muti- 
jogisha munhu mu nzila. Na buli numba 
mukuingila, ya kuandia muhaya, Mhola 
akubiza ku numba eyi. Na geti mwana wa 
mhola ubizamo, mhola kwingwe kukwikala 
hamo nangwe: na geti atimo, kukushoka ku 

7 bingwe hangi. Na mu numba eyo mwikale, 
mulyana mungwa eshoobobinha: aliyo ntumami 

8 wa nimo simwigelile mela yakwe. Mutoja 
numba kuli numba. Na buli kaya muingila, 

9 na babuzunya, mulya eshobababinha: na 
mubapije bulwile mu numba eyo, na ubawila, 
Butemi bwa Mulungu wizaga hihi ningwe. 

Aliyo buli kaya muingila, na batozunya, 10 
mufume mu nzila jabo, na muhaya, Lububu 11 
lwa mukaya yingwe, olwadimaga mu mambala 
jiswe, twamukomagulila: lolagi, mhayo oyu 
mumanile, geti butemi bwa Mulungu wizaga 
hihi ningwe. Wabawila bingwe, Geti Sodomo 12 
ekulekejiwa mu lushiku olu kutinda mukaya 
eyi. Okusangwa bebe Chozazin! Okusangwa 13 
bebe Bethsaida ! aliyo milimo ya nguzu eyo 
yaliitwa mu bingwe, yaitwa mu Turo na 
Sidoni, balibuchoba kwoya shiku ja kale, 
bigasha mu mabu na ngubo idaso. Aliyo 14 
shikulekejiwa kuli Turo na Sidoni mu lushiku 
lwasango, kutinda bingwe. Na bebe, Kaper- 15 
naum, ukujaga yenekele kushika ngwigulu ? 
Ukwichiwa kushika Hades. Oyu wigwa 16 
bingwe wigwa nanene; na oyu ubalema 
bingwe unilema nene; na oyu unilema nene 
uulema oyu waliunituma. 

Na makumi mpungati bushoka na kwiyega, 17 
buhaya, Seba, masanva gali hasi iswe mu lina 
lyako. Obawila, Nalinomona Shetani ugwa 18 
kina lulabe kufuma ngwigulu. Lolagi, Nabi- 19 
nhaga bingwe nguzu kupanda mayoka na 
makome na nguzu jose ja ngwanishi: atina 
kinhu chakubayugula. Aliyo mu mihayo eyi 20 
mutoyega, geti masanva hasi yingwe; aliyo 
mwiyege geti malina gingwe gutonwa ngwi- 

ula. 
j Mu saa eyi, walioyega mu Nholo yela, 21 
ohaya, Nakubeja bebe, Ee Baba, Seba wa ngwi- 
gulu nansi, geti waliubisa mihayo eyi kufuma 
banhu ba masala na balalahanu, na waliwiku- 
ndula ku banigini; ali chene, Baba; aliyo 

22 waliofanya kubeja geko. Shinhu shose nina- 
hagwa na Baba; na atiho munhu amanile 
Mwana ninani, aliyo Baba wike; nolu atiho 
munhu amanile Baba ni nani, aliyo Mwana, 

23 na oyu Mwana otogwa kunkundulila. Oga- 
luka ku bahemba bakwe, obawila mu kwiga- 
niha, Galinha kisa miso agogubona mihayo 

24 eyo mubona; aliyo nabawila bingwe, geti 
banabii bingi na batemi buchoba kubona 
mihayo eyo mubona, na batobona; na kwigwa 
mihayo eyo mwiga, na batigwa. 

25 Na lolaga, ntone umo wimila ongema, 
ohaya, Nangi, Nita kinahe kuingila bupanga 

26 butoshila? Ongwila, Mu mihayo ya Musa 

27 yatonagwa kinahe ? wasoma kinahe ? Oshosha, 
ohaya, Untogwe Seba Mulungu wako na moyo 
gwako gwose, na nholo yako yose, na nguzu 
jako jose, na masala gako gose; na mwiyo 

28 wako kina mwenekele. Ongwila, Washoshaga 
shawiza; itaga geko, na ukubiza mupanga. 

29 Aliyo owe, ochoba kwiyina mwenekele butu- 

30 ngirija, ongwila Isa, Ni nani mwichane? Isa 
oshosha ohaya, Munhu umo waliofuma Yerusa- 
lemi wika Yeriko; obasanga barugaruga, 
bunzula nguo jakwe buntula, bufuma, buneka 

31 geti wachaga. Lolaga ngabiji waliwika mu 

82 nzila eyi: aho omona, obita utandula. Na 
geko Mlawi hangi, aho wiza kushigasha, na 

93 omona, obita otandula. Aliyo Msamaria umo 
geti walioshiminza, wiza hihi; aho omona, 

34 osatwa, onwegela, na untunga shilombo 
shakwe, ontula maguta na walwa; ontula ha 
nzobe yakwe, onwenha ku numba ya bageni, 

35 na oninda. Na dilu, ofunya dinari ibili, 

uwinha mwenekele numba, ohaya, Uninda 
oyu: na kinhu okufunya kutinda, nene, aho 
nakushoka hangi, nakukufunija. Ni nani 36 
wabo badatu, widedekanya bebe, waliobiza 
mwiye kuliwe waliusanya barugaruga? Ohaya, 37 
Oyu waliolecha kigongo. Isa ongwila, Jaga, 
bebe okite geko. 

Yaliyobiza aho balibuja mu nzila jabo, 38- 
wingila mukaya emo; na nkima umo lina 
lyakwe Martha omwegeleja mu numba yakwe. 
Nangwe alina ndugu wakwe nkima lina 39 
lyakwe Maryamu, oyu waliwigasha ku mambala 
ja Isa, na wigwa 'mihayo yakwe. Aliyo 40 
Martha winoja mu milimo mingi; na wiza 
kuliwe, ohaya, Seba, ototogwa geti ndugu 
wane wanileka kutumama wiyene? unwile geti 
anigunane. Aliyo Seba oshosha, ongwila, 41 
Martha, Martha, bebe winoja na wiganilija na 
mihayo mingi; aliyo chakutogwa kinhu kimo : 42 
Na Maryamu wasaloga chawiza, kitowinjiwaho 
kuliwe. 


11. 


Yaliobiza, aho waliolomba hashigasho kirebe, 1 
aho wumala, umo wa bahemba bakwe ongwila, 
Seba, utulange biswe kulomba, kina Yohana 
waliubalanga bahemba bakwe. Obawila, Aho 2 
mulomba, muhaya, Baba wiswe oli ngwigulu, 
Lina lyako likujwe. Butemi bwako wize, 
Butogwa wako bubejwe munsi; Geti bubejwa 
ngwigulu. Otwinhe ambunyu shiliwa shiswe 3 

4 sha lelo. Otulekeje kukenagula kwiswe, Geti 
biswe twabalekeja benabo batukenagula. Ota- 
tutongele mu kugema; aliyo otupije mu bubi. 

5 Na waliubawila, Ni nani mu bingwe alina 
sumba mwiye, olu uja kuliwe hagati ya 

6 bujiku, onwila, Sumba mwichane, oninhe 
chashile migate idatu; aliyo sumba mwichane 
wizaga wafumaga mu lugendo, nanene natina 

7 kinhu chakuwinha; noyu ali mu numba asho- 
keja, ahaye, Otijonoja: namalaga kulugala 
lwigi, na bana bane hamo na nene habulili ; 

8 natogema kubuka kukwinha. Nabawila 
bingwe, Geti atobuka kunwinha, kulwa kubiza 
sumba mwiye, aliyo kulwa wilombelaja, aku- 
' buka na akumwinha shinhu shose eshootogwa. 

9 Nabawila bingwe, Mubuje na mukwinhiwa 
Muchobe, na mukubona; Mukomagule, na 

10 mukwigulilwa. Aliyo buli munhu ubuja 
winhwa ; na wakuchoba ubona; na wakuko- 

11 magula akwigulilwa. Ali hali baba mu 
bingwe mwana okwe umuja mikate, akuwinha 
iwe? Hamo umuja ndilo, akuwinha nzoka ? 

12 Hamo umuja egi, akunwinha nhome? Olu 

13 bingwe, mubiza babubi, mumanile kubinha 
bana bingwe shinhu shawiza, atotinda nha- 
ngala ningi Singwe wa ngwigulu akuwinha 
Nholo Yela kwabo banhu abonomba. 

14 Upeja isanva ali kinunu. Yaliyobiza, aho 
isanva lyalilofamaho, munhu kinunu ulunga- 

15 lunga; na mabita gukumya. Aliyo bangi 
buhaya, Kulwa Beelzebub, ntemi wa masanva 

16 upeja masanva. Na bangi, bungema, buchoba 

17 kalolelo ka ngwigulu. Aliyo oyu, amanile 
maganiko gabo, obawila, Buli ntemi bulekana 

bwenekele bumalwa; na numba yulekana ’ 
numba yugwa. Na olu Shetani olekana 18 
mwenekele, butemi bwakwe bukwimila kinahe ? 
Aliyo bingwe muhaya, geti nagapeja masanva 
na kugunana kulwa Beelzebub. Olu nene 19 
kulwa Beelzebub nagapeja masanva, bana 
bingwe bugapejh kulwa nani? Kulwesho abo 
baku biza babekanya bingwe. Aliyo olu nene 20 
na lwala lwa Mulungu nagapeja masanva, bute- 

mi bwa Mulungu wiza ku bingwe. Aho munhu 21 
wa nguzu alina shidimo shakwe ulinda numba 
yakwe, shinhu shakwe shubiza mhola : aliyo 22 
aho munhu wa nguzu kuntinda oyu wiza 
kuliwe, na wuntinda, untajaho shidimo shakwe 
shose mu eji uzunya, na ugabanya shinhu. 
Oyu ati hamo na nene oyu mwanishi wane ; 23 
na oyu atobiringa hamo na nene usalahanya. 
Isanva aho lyalilufama munhu, lyushiminza 24 
lyubita mushigasho shitinha minzi, lyochoba 
kwifura; na lyutobona, lyuhaya, Nakushoka 
hangi ku numba yane nalinofuma. Aho liza, 25 
lyuibona yayagulagwa yambagwa. Lolaga 26 
lyuja na lyutwala masanva gangi pungati 
gabubi golitinda lyenekele; gingila gikala : 
na kumelo kwa munhu oyu kubiza yabubi 
kutinda ya kuandia. 

Yaliobiza geti ohaya mihayo eyi, nkima 27 
umo wibita oaa ongwila, Nda ilina kisa 
yaliyokubyala bebe, na mabere ayo waliongo. 
Aliyo ohaya, Ali chene, Balinha kisa abo bigwa 28 
mhayo gwa Mulungu, bugulinda. 

Aho mabita gibiringa kuliwe, uandia 29 
kubaya, Kibyalilwe eki chene kibyalilwe 
chabubi; chochoba kalolelo; nolu litinhiwa 

30 kalolelo aliyo kalolelo ka nabii Yunus. Geko 


Yunus waliubiza kalolelo kuli Baninive, geko 
Mwana wa munhu akubiza kuli kibyalilwe eki. 
31 Ntemi nkima wa takama akumila mu nsango 
hamo na banhu ba kibyalilwe eki, na akubale- 
kanyiwa : aliyo owe waliwiza kufuma kumelo 
yansi kwigwa masala ga Sulemani; na lolaga, 
32 wakulebya Sulemani alaha. Banhu ba Ninevi 
bakwimila musango hamo na kibyalilwe eki, 
bakukutinda; aliyo baliboya mu mihayo ya 
Yunus; na lolaga, wakulebya Yunus alaha. 
33 Atiho munhu, wakudimya tala, wiitula isengi, 
nolu hasi kilirija, aliyo wiitula kwigulya isumbi 
lyayo, geti abo buingilamo bagema kubona 
34 kumulika. Tala ya mili gwako lyene liso ; 
‘aho liso lyako lyubiza lipanga, mili gwako 
gwose gwene gumulika ; aliyo aho lyabubi, 
35 mili gwako gwene giti. Mulolage n'o geti 
36 musana gulimo mu bebe gutobiza giti. Olu 
mili gwako gwose gubiza musana, gutobiza 
budika limo lya giti, gukubiza musana gwike, 
kina tala yakumulikila musana. 
37 Lolaga, geti olungalunga, Mfarisayo umo 
omuja kulya chakulya nangwe; wingila, wi- 
38 gasha kulya. Aho Mfarisayo obona, okumya 
39 geti otokalaba kuandia chakulya. Seba 
onwila, Ambunyu bingwe Bafarisayo mwoja 
kunze ya nchuba na kalubiga ; aliyo mugati 
40 ingwe mwokolaga bwibi na bululu. Bachiro 
bingwe, oyu waliubeja kunze atoibeja mugati ? 
41 Aliyo mubinhe shinhu sha mugati ; na lolaga, 
shinhu shose shubiza shalile ku bingwe. 
42 Mukusangwa bingwe Bafarisayo! aliyo mwa- 
funya ngagani na moga na buli kubi, aliyo 


y 

mwaleka nsango gwa kutungirija na kutogwa 
Mulungu; esho shibegelile kushita, na esho 
shingi mutoshileka. Mukusangwa bingwe Ba- 43 
farisayo ! aliyo mwatogwa masumbi yabutonge 
mu masunagogi, na kugisiwa mumaduka, 
Mukusangwa bingwe! aliyo mwikolile maki- 44 
gila hagalilonga, na banhu bugashiminzaho 
batomana. 

Na umo wa batoni oshosha, ohaya, Nangi, 45 
aho wahaya mihayo eyi watuduka niswe. 
Ohaya, Mukusangwa bingwe batoni! aliyo 46 
mubatula banhu na miligo mitale midito, na 
bingwe benekele mutokindaho na lwala 
lingwe. Mukusangwa bingwe! aliyo mu- 47 
zenga makigila ga banabii, na baguka balibu- 
babulaga. Geko bingwe bene bakanije babo, 48 
na bazunya mihayo baguku balibita, aliyo bali- 
bubabulaga, na bingwe buzenga makigila 
gabo. Kulwesho masala ga Mulungu gahaya, 49 
Nakubatuma banabii na batumwa; na. bangi 
babo bakubabulaga na bakubapeja; geti 90 
mininga ga banabii bose galigidika kufuma 
kuandia yansi, gacholwe kuli kibyalilwe eki; 
kufuma mininga ga Abel kushika ku mininga 91 
ga Zakaria, waliubulagwa hagati ya mwalilo 
na hekalu ; yanhana, nabawila bingwe gaku- 
cholwa kulwa kibyalilwe eki. Mukusangwa 92 
bingwe batoni! aliyo mwaliwinjaho lwigolilo 
lwa masala: mutoingila benekele, nabo bali-, 
buchola kuingila mwalimwobalemeja. 

Aho ofuma, batoni na Bafarisayo buandia 53 
kunkandikija n'o, na kungema kulungalunga 
mihayo mingi ; geti bugema kundima mihayo 54 
kufuma mu nomo gwakwe. 

12. 


Aho mabita mingi gikuminga, geti gipanda 
mambala jago, waliuandia kubawila bahemba 
bakwe, Mulolage kibimbia cha Bafarisayo, 
chene buwiganu. Aliyo atiho kinhu chalicho- 
kundikijiwa, ekitokundulwa ; nolu chalicho- 
biswa, ekitomanwa. Kulwesho mhayo gwose 
mwalimwogulungalunga mu giti gakwigwa 
mu musana ; na esho mwahayaga mu kutu mu 
masengi, gukuwilwa kwigulya ya numba. 
Nabawila bingwe basumba bichane, Mutoo- 
goha abo bubulaga mili, na hanuma batogema 
kwita mhayo. Aliyo nakubolekeja abo mu- 
kuogoha: Oyu muogoha, ali nguzu hanuma 
waliubalaga mili, kuponya mu Gehenna ; oyu 
muogohe. Some tano jitogulwa kulwa pesa 
ibili ? itiho imo kwiyiba mu miso ga Mulungu. 
Aliyo nzwiri jose ja mutwe ingwe jabalagwa. 
Mutoogoha : aliyo mwatindaga some ningi. 

Nabawila bingwe, Buli munhu wakunita- 
mbula mu miso ga banhu, oyu Mwana wa 
munhu akuntambula mu miso ga bamalaika ba 
Mulungu: aliyo owe wakunilema mu miso ga 
banhu akulemwa mu miso ga bamalaika ba 


10 Mulungu. Na buli munhu wakunduka Mwana 


wa munhu, akulekejiwa ; aliyo owe akunduka 


11 Nholo Yela atolekejiwa. Na aho bakubenha 


butonge sunagogi, na butonge wabo batali 
babo, na benekele ba nguzu, mutalilalilage 
geti mihayo mukushosha, hamo mukuhaya : 


12 Aliyo Nholo Yela akubalanga bingwe mu 


kelebe ako eshomulihaya. 

Na umo wa ibita onwila, Nangi, unwile 13 
ndugu wane agabanye shinhu hamo nanene. 
Aliyo onwila, Munhu bebe, nani waliunitula 14 
nekanya hamo ngabanya ku bingwe? Ohaya, 15 
Mulolage, mwilinde malusu yose; aliyo mu- ' 
panga wa munhu atikala mu shingi sha shinhu 
shakwe. 

Obaganila lugano, ohaya, Migunda gwa 16 
munhu nsabi no gutwaja matwajo ningi; na 
widedekanya, ohaya, Nita kinahe aliyo natina 17 
chigasho kutula matwajo gane? Ohaya, Na- 18 
kubeja geko; nakusanbula mafuma gane, 
nakuzenga gangi matale: umo nakubiringa 
busiga bose na shinhu shane. Na nakuhaya 19 
kuli nholo yane, Nholo, uli na sabo ninge 
kutulwa kulwa miaka mingi; wifule, ulye, 
ungwe, uyege. Aliyo Mulungu onwila, Bebe 20 
nchiru, bujiku obu nholo yako ikuchobwa kuli 
bebe; na shinhu waliubika, shikubiza sha 
wanani? Geko owe wakwibikila sabo kulwa 21 
mwenekele, na atina kinhu kulwa Mulunga. 
Obawila ku bahemba bakwe, Kulwesho naba- 22 
wila, Mutalilalilage kulwa bupanga wingwe, 
mukulyaki; nolu kulwa mili gwingwe, mu- 
kuzwalaki. Aliyo bupanga butinda shiliwa, 23 
na mili gutinda shakuzwala. Loląge maku- 24 
nguru, geti gatobiba, nolu gatogesu ; gatina 
mafuma, na Mulungu ogalisha: ningwe mwa- 
tindaga nhangala none ningi: Nani mu 25 
bingwe geti ulilalila ugema kuongeja kita 
kimo? Lolage, geti mutogema kwita mhayo 26 
ndo, kinahe mulilahila eyi yusaga kwi ingi? 
Lolagi bwonji, geti bwokula; butotumama, 27 
nolu butotalaja ; aliyo nabawila bingwe, Sule- 

mani mu ikujo lyakwe lyose atozwikwa kina 
28umo wabo. Aliyo olu Mulungu uzwikwa 
mushwa ga matogolo, agaliho lelo, nantondo 
bugaponya mu moto; atotinda no kuba- 
29 zwalicha bingwe, abalinha kuzunya kudo? Na 
mutochoba mukulyaki, hamo mukungwaki, 
nolu mutobiza na mholo ja kwihulahuja. 
30 Aliyo kulwa shinhu eji shose mahanga gansi 
guchichoba : aliyo Singwe umanile muchoba 
3l shinhu esho. Lolagi, muchobe butemi 
bwakwe, na shinhu eshi shokuongeja ku 
32 bingwe. Utijoogoha bebe, idale ido; aliyo 
Baba wingwe uyega kubinha bingwe butemi. 
33 Mujinje esho mulinasho, mubinhe sadaka 
ku bahabi ; mwisumile minda ijitobiza ukula- 
kula, sabo ngwigulu jitojimila, oku mwibi 
34 ategela, nolu tunge itokenagula. Aliyo oku 
muchigasho sabo ingwe, oku moyo yingwe. 
ikobiza. 
35 Mikimbile ingwe itungwe, na tala jingwe 
86 jobaka; na bubiza benekele kina banhu bu- 
nchoba seba wabo, aho akushoka kuli bukombe 
wa butoji; geti, aho wiza okomogula, banwi- 
37 gulile wangubo. Balinha kisa batumami abo, 
aho seba wiza akubabona bunchoba: hana 
nabawila bingwe, geti akutunga kimbile 
gwakwe, na akubigasha ku shakulya, akwiza 
38 kubatumamila. Na olu akwiza mu kibamuko 
chakabili, hamo chakadatu, na ubabona geko, 
39 balinha kisa batumami abo. Aliyo mumanile 
oyu, olu mwenekele numba waliumana kiba- 
muko mwibi akwiza, akulalila, na atoleka 
40 numba yakwe kusimwa. Bingwe hangi 
bubiza tayari; aliyo mu saa mutomanile 
Mwana wa munhu wiza. 

Na Petro ohaya, Seba, watuganila lugano 41 
olu kul? biswe, hamo kuli bose? Na Neba 42 
ongwila, Nani oyu miki mwisigwa na wa 
masala, seba wakwe akuntula igulya ya numba 
yakwe, abinhe banhu shakulya shiku jose? 
Alina kisa ntumami oyu, aho seba wakwe 43 
wiza akumona ubeja geko. Yanhana naba- 44 
wila, akuntula igulya shinhu shakwe shose. 
Aliyo olu sesse oyu akuhaya mu nholo yakwe, 45 
Seba wane wadilaga kwiza; uandia kuba- 
tula basesse biye, na kulya na kungwa, na 
kukolwa: seba wa sesse oyu akwiza mu 46 
lushiku atidedekanya, na mu saa atoimana, na 
.akumuta, na akuwinha ngabo gakwe hamo na 
banhu batozunya. Na sesse oyu, waliumana 47 
wutogwa wa seba wakwe, aliyo atobeji tayari 
chiza, akutulwa milango mingi; aliyo oyu 48 
atomana, na waliwita shinhu shiwegelile 
kutulwa, akutulwa milango mido. Na buli 
munhu winha shingi, kufuma oyu shikucholwa 
shingi: na waliobikilwa shingi, kufuma oyu 
bakumuja shingi kutinda. 

Naliniza kuponya moto munsi; nita kinahe; 49 
olu gwamalaga kubaka?  Nalinabo bubatiza 50 
kubatiziwa ; na nimo tale nogobucha kushika 
gushila! Mudedekanya nizaga kwenha mhola 51 
munsi? Nabawila, yaya; aliyo kusalahanya: 
aliyo kufuma lelo bakubiza mu numba imo 52 
banhu batano bakulekana, badatu balekane ku 
babili, na babili balekane ku badatu. Bakule- 53 
kana, ise kuli mwana ngosha, na mwana 
ngosha ku nise; nina na mwana nkima, na 
mwana nkima ku nina; mayu buko kuli 
mwinga wakwe, na mwinga kuli nina buko. 

54 Na waliugawila mabita, Aho mubona ilunde 
lyofuma mwere, muhaya wangubo, Mbula iza; 

55 iza nhana. Na aho mubona nyago kufuma 
takama, muhaya, Limi likubaka; na lubaka 

36 yanhana. Bawiganu bingwe, mumanile kwite- 
gereja busho bwa nsi na bwa ngwigulu; aliyo 
kinahe mutomana kwitegereja shiku eji? 

97 Kinahe mu benekele mutolekanya esho sha- 

58 kwitungirija? Aliyo geti bebe uja na mwanishi 
wako butonge namhala, mu nzila wangubo 
gemaga kwitambulila; atijokutwala butonge 
pekanya, na nekanya akukwinha kuli asilikari, 
na asilikari akukuponya mu numba ya ba- 

59 tungwa. Nakuwila, otofama omu na hado, 
aliyofunye pesa yakumalija. 


13. 


1 Lolaga balibubiza banhu hamo nangwe bali- 
bunwila mihayo ya Bagalilaya, mininga gabo 
Pilato waliugasanja na shitambo shabo. 

2 Oshosha obawila, Mulidedekanya geti Bagali- 
laya abo balibubiza balinha shibi kutinda 
Bagalilaya bose, aliyo balibuyugulwa shinhu 

3 eji? Nabawila, Yaya; aliyo, olu bingwe 

4 mutoya, mukumalwa geko bose. Hamo abo 
ikumi na banane, mubo kunumba mu Siloam 
yugwa, na yubabulaga, mudedekanya geti abo 
balibubiza na misango kutinda banhu bose 

95 bikala mu Yerusalemi? Nabawila, yaya; 
aliyo, olu bingwe mutoya, mukumalwa geko 
bose. 

Obaganila lugano olu; Munhu umo walio- 6 
biza na mitini mu ngunda gwakwe; na wiza 
uchoba matwajo, na atogabona. Onwila nimi, 7 
Lolaga, miaka idatu eyi, niza nochoba matwajo 
ku mitini oyu, natogobona : gubute; gutijo- 
kenagula shigasha buyeke? Na oyu oshosha 8 
onwila, Seba, gulekage mwako oyu, naku- 
gulimile, nakagutule matembe: olu gutwaja 9 
matwajo chawiza; aliyo gutotwaja, okugubuta. 

Na waliulanga mu sunagogi imo mu lushiku 10 
lwa Sabato. Na lolaga, nkima alinayo nholo 11 
ya bulwile miaka ikumi ninane; nangwe 
walininama hasi, na atogema kugololoka. Aho 12 
Isa omona, omwitana, onwila, Nkima watu- 
ngulilagwa bulwile bwako. Onkindaho makono 13 
gakwe kuliwe: na wangubo waliogololoka, na 
onkuja Mulungu. Na ntale wa sunagogi, 14 
olumva aliyo Isa onpija mu lushiku lwa 
Sabato, oshosha, oliwila ibita, Jiliho shika ` 
itandatu kuli banhu kutumama milimo; mu 
shiku eji mwize na mupijiwe, aliyo guti kulu- 
shika lwa Sabato. Aliyo Seba oshosha 15 
onwila, Bingwe bawiganu, buli munhu 
mwingwe ku lushiku lwa Sabato atotungula 
ngombe hamo nzobe jakwe, ojitwala kuji- 
mwisha? Naoyu, mwana nkima wa Ibrahimu, 16 
oyu Shetani saaana, lolaga, miaka ikumi 
ninane, oyu atigelile kutunguliwa kulwa 
batungwa obu ku lushiku lwa Sabato? Na 17 
geti ohaya mihayo eyi, banishi bakwe bose 
budimwa minala: na ibita lyose lyuyega 
kulwa mihayo yose yikujo waliwitilwa. Ku- 18 
lwesho, ohaya, Butemi bwa Mulungu bwikolile 
kinahe? Bwikolile kabeke ya Kharadali, 19 

4 

munhu waliukatwala, na okaponya mu ngunda 
gwakwe; kozwa, kobiza nti; na none ja hape 
20 jikala mu matambi gago. Na hangi ohaya, 
21 Nakuwikolanija butemi bwa Mulungu? Bwi- 
kolile na shibimbya, nkima utwala otula mu 
ngelekelo idatu ya busu, kushika bose 
bubimba. 
22 Obita makaya nale nando, olanga, oja 
23 Yerusalemi. Na umo onwila, Seba, Banhu 
24 bado bapijiwa? Onwila, Mugeme kuingila 
mu niango npinhe:- aliyo bingi, nabawila, 
25 bakuchoba kuingila, na batogema. Aho 
mwenekele numba wamalaga kwimila, na 
kulugala lwigi, na muandia kwimila hanze, 
na kukomagula lwigi, Muhaya, Seba, otwigu- 
26 lile: na akushosha, akubawila, Natobamanile 
bingwe uko mwufuma; hanuma mukuandia 
kuhaya, Twalitulya na: twalitungwa mu miso 
27 gako, bebe waliulanga makaya giswe; na 
akuhaya, Nabawila, Natamanile oku mwo- 
fuma; engage bingwe, bose balibita bubi. 
28 Kukubiza kulila na kutakuna mino, aho 
mukumona Ibrahimu, na Isaaka, na Yakobo, 
na banabii bose, mu butemi bwa Mulungu, na 
29 bingwe benekele muponyiwa hanze. Na 
bakwiza kufuma kiya na mwere, na mwibano 
na dakama, na bakwigasha mu butemi bwa 
30 Mulungu. Na lolagi, bubiza ba kumelo baku- 
biza bakuandia, na bakuandia bakubiza 
bakumelo. 
31 Mu lushiku olu Bafarisayo bangi biza, 
bunwila, Engage aha, jaga kunwako: aliyo 
32 Herode uchoba kukubulaga. Obawila, Jage, 
na mukanwile nyamhawo oyu, Lolaga, nagu- 

ponya masanva nabapija banhu lelo na tondo, 
na ku lushiku lwakadatu nikushishiwa. Aliyo 
shinigelile kuja mu nzila yane lelo na tondo 
na ntondo ungi: aliyo kitogema nabii kubu- 

33 


lagwa hanze ya Yerusalemi. Ee Yerusalemi, 34 


Yerusalemi, ubulaga banabii, na ubaponda na 
mawe abo balibutumwa kuliwe! nhangala 
jinga nalinochola kubiringa bana bako hamo, 
kina nguku yubiringa nzwiyo jakwe hasi ya 
manana gakwe, aliyo mutochola! Lolagi, 
numba yingwe yalekwa saka : nabawila bingwe, 
Mutonibona, kushisha mukuhaya, Alina kisa 
oyu wiza mu lina lya Seba. 


14. 


Yaliobiza, aho waliuingila mu numba ya 
ntale umo wa Bafarisayo ku lushiku lwa 
Sabato, geti alye shiliwa, bunolela. Na lolaga, 
kwalikubiza butonge wakwe munhu nwile 
obimba na minze. Na Isa oshosha obawila 
batoni na Bafarisayo, ohaya, Ite chiza kupija 
mu lushiku lwa Sabato, hamo yaya? Aliyo 
bufulika. Ontwala, onpija, onaga. Obawila, 
Nani mu bingwe alinayo nzobe hamo ngombe 
yugwa mu lwinze, na atiinjamo wangubo ku 
lushiku lwa Sabato? Na batogema hangi 
kushosha mihayo eyi. 

Obaganila lugano kubo balibitanwa (ku 
shakulya), aho ubabona balibusolanya mu- 
shigasho sha kuandia ; obawila, aho umwitanwa 
na munhu ku bukombe bwa butoji, otigasha 
mu isumbi lya kuandia ; geti ntale wako wi- 


39. 

9 tanwa, na lolaga, oyu waliukwitanwa bebe na 
ntale oyu wiza na ukuwila, Wingilage oyu; 
na bebe uandia na minala kushika kigasho cha 

10 kumelo. Aliyo aho uwitanwa, jaga na ga- 
shaga kigasho cha kunuma; geti oyu walio- 
kuwitanwa wiza, akuwile, Sumba mwichane, 
Egelaga ku butonge: aho ukubiza ikujo mu 
miso gabo bigasha ku chakulya hamo na bebe. 

11 Aliyo buli munhu wikujo mwenekele akudo- 
hiwa ; na oyu widohiwa mwenekele akukujiwa. 

12 Onwila oyu waliunwitanwa, Aho uzuga 
bukombe bwa limi hamo bwa mindi, otijobi- 
tana basumba biyo, nolu badugu bako, nolu ba 
luganda bako, nolu biyo bako basabi; geti 

13 batijok witana hangi, na bakukufunyija. Aliyo 
aho uzuga bukombe, ubitane bahabi, busatwa, 

14 balema, na baboku: na ukubiza na kisa; 
kunguno batinacho kukushosha hangi; aliyo 

15 akushoshiwa mu bujuko bwa batungirija. Aho 
umo wabo balibigasha hamo nangwe wigwa 
mihayo eyi, onwila, Alinha kisa oyu akulya 

16 shakulya mu butemi bwa Mulungu. Aliyo : 
onwila Munhu umo uzuga bukombe butale; 

. 17 na ubitana bingi: ontuma sesse wakwe aho 
chakulya chayaga kubawila abo balibitanwa, 
Nzugwe bingwe; aliyo shinhu shose shabe- 

18 jiogwa. Aliyo aba bose hamo buandia kwihu- 
ganhahuganha. Oyu wa kuandia onwila, 
Nagulaga ngunda, na shinegelile kuja kugu- 

19 lola: mnakwikumbirija unileke. Na ungi 
ohaya, Nagulaga ngombe ikumi, naja kujilola ; 

20 nakwikumbirija unileke. Na ungi ohaya, 
Natolaga nkima, kulwesho natogema kwiza. ': 

21 Na sesse wiza, onwila seba wakwe mihayo eyi. 

Hanuma mwenekele numba olubu onwila sesse 
wakwe; Jaga wangubo mwipanda na mu nzila 
ya mukaya, na ubenhe umo bahabi na balema 
na baboku. Na sesse onwila, Seba, eyo waliu- 22 
lagila yabejiogwa, na ambunyu yasagagamo. 

Na seba onwila sesse, Jaga mwipanda na mu 23 
nzila, ukabahatika kuingila, geti numba yane 
yokale. Aliyo nabawila, atiho munhu wabo 24 
abalibitanwa akulocha shakulya shane. 

Lolaga balibubiza banhu bingi hamo nangwe: 25 
na waliugaluka, obawila, Olu munhu wiza kuli 26 
nene, atokolwa ise, na nina, na nkima, na bana, 
badugu bagosha, na badugu bakima, na 
bupanga bwakwe, atogema kubiza nhemba 
wane. Na oyu atobucha nsalaba gwakwe, na 27 
kunilondera, atogema kubiza nhemba wane. 
Na nani mu bingwe, uchoba kuzenga numba 28 
nale, atigasha kuandia na ubala shinhu shakwe, 
olu alinacho shinhu shingi shakumala? Olu, 29 
wamalaga kusembira, na atogema kumala, bose 
abomona buandia kuseka, buhaya, Munhu oyu 30 
uandia kuzenga, atogema kumala. Hamo 31 
ntemiki, geti uja kwibulaga na ntemi ungi, 
atigasha kuandia na abeje mihayo geti ugema 
na kihumbi kuibulaga na oyu wiza na shi- 
humbi shibili? Hamo, aho ungi ubiza atali 32 
kule, untumila batumwa, kumuja mihayo ya 
kuhola. Kulwesho buli munhu mwingwe, 33 
atoleka shose shalinasho, atogema kubiza 
nhemba wane. Munu gwene gwawiza: aliyo 34 
olu munu gusuku, gukutulwa kinahe? Aliyo 39 
gutigelile migunda nolu kulwa chigulu cha 
tembe; banhu buponya hanze. Oyu alina 
matu ga kwigwa, igwe. 

15. 


Lolaga basolanya bose na balinha shibi bali- 


2 begela hihi nangwe kunwigwa. Na Bafarisayo 


na batoni bilunjalunja, buhaya, Munhu oyu 
ubazunilija balinha shibi, na ulya nabo. 

Obaganilila lugano olu, ohaya, Munhuki 
mu bingwe, alina nholo igana, wajimijaga imo 
yajo, atoleka makumi kenda na kenda mwito- 
golo, na wilondera imo yajimila, geti aibone ? 
Aho wibona, oitula kwibeka lyakwe, oyega. 
Aho wiza ku numba yakwe, obitana busumba 
biye na bazenganwa biye, obawila, Mwiyege 
hamo nanene, aliyo nabonaga nholo yane yali- 
yoona Nabawila bingwe, Geko kukubiza 

wiyega ngwigulu kulwa alina shibi umo 
oluoya, kutinda banhu batungirija makumi 
kenda na kenda, abotochoba kwoya. 

Hamo nkimaki alina rupelia ikumi, olu 
ujimija lumo, atodimya tala, na upiagula 
numba, na ochoba n'o geti aibone? Aho wibona, 
obitana basumba biye na bazenganwa biye, 
ohaya, Mwiyege hamo nanene, aliyo nabonaga 


10 rupelia nalinojimija. Geko, nabawila bingwe, 


kukubiza kwiyega mu miso ga bamalaika ba 
Mulungu kulwa alina shibi umo oluoya. 
Ohaya, Mbati waliubiza bana babili; na ndo 


12 onwila ise, Baba, oninhe ngabo gwa sabo ogwa- 


kubi gwane. Obagabulila eshikolo shakwe. 


13 Na hanuma shiku zitinabita ningi oyu mwana 


ndo okuminga shikolo shakwe shose, oja mu 
nsi ya kule; uko oponhanja shikolo shakwe 

mu kwita shibi. Aliyo aho waliumola kushilya 14 
shoshe, nzala nale yugwa munsi eyo; oandia 
kuluha. Oja wisugija ku musabi umo wa 15 
muchalo eko; oshindika mu migunda yakwe 
kudima nhumba. Wita malusu kwigutia nda 16 
yakwe na mula nhumba ayo jalijulya: aliyo 
atobiza munhu akunwinha. Aho wiganika mu 17 
nholo yakwe, ohaya, Batumami banga baba 
balinabo balinha shiliwa bulya biguta busaja, 
na nene nzala yanibulaga? Nikubuka nikuja 18. 
kuli baba wane, nikunwila, Baba, nakena- 
gulila ngwigulu, na mu miso gako; nolu 19 
natigelile kwitanagwa mwana wako; oniga- ' 
luche kina umo wa batumami bako. Obuka, 20 
wiza kulise. Aho walitali kule, ise onolela, 
onchila kigongo, opela, ongwila muuhingo 21 
yakwe, onbipa. Na mwana, onwila ise, Baba, 
nakenagulila ngwigulu, na mu miso gako: 
natigelile hangi kwitanagwa mwana wako. 
Aliyo ise obawila basesse bakwe, Enhage wangu 22 
mwenda ogutindila yose, na munzwaliche ; 
muntula asile mu nkono gwakwe, na shilato 
ku mambala jakwe: na enhage ndama ya 23 
ngombe eyo manonu, muibulage, tukalye, 
tuyege: aliyo oyu mwana wane waliucha, 24 
na wajukaga; waliujimila, wilongaga. Bua- 
ndia kwiyega. Lolaga oyu mwana wakwe 25 
ntale wali kungunda: oyu wiza wegela ku 
numba, wigwa ngoma na mimbo. Onwitana 26 
sesse umo, omuja kuli naki. Onwila, Ndugu 27 
wako wizaga; na nso wamulagilaga ndama ya 
ngombe ya manonu, kulwa kwilonga. Aliyo 28 
oluba, olema kuingila: na ise ofuma, ongwi- 
kumbirija. Aliyo oshosha onwila ise, Lolaga, 29 

miaka eyi mingi nakutumamila, nolu natobia 
hado esho wanilagila: na nene shiku jose 
otoninha nolu mwana wa mbuli, geti nayege 

30 na bichane bane: aliyo aho mwana wako oyu 
wiza, owamala shikolo shako na bunyasha, 
omulagila ndamu ya ngombe ya manonu. 

31 Onwila, Mwana, bebe shiku jose ulihamo 
nanene, na shinhu shose nalinacho shako. 

82 Aliyo kudosha na kwiyega kwigelile: ali oyu 
ndugu wako waliucha, na ambunyu mupanga 
hangi, na waliujimila, na wilongaga. 


16. 


1 Na waliubawila bahemba bakwe, Kwali- 
kubiza munhu sabi, waliubiza na miki; na oyu 
waliubulwa kuliwe ajimije shinhu shakwe. 

2 Onwitana, onwila, Mihayoki nigwaga kuli bebe? 
Balaga eshoubika; aliyo otogema kubiza miki 

3 hangi. Na miki ohaya mu moyo gwakwe, 
Nakwita kinahe, seba wane unijaho abubiki 
bwane? natina nguzu kulima; na kulomba 

4 nadimwa minala. Namanile eshonakwita, aho, 
ninjiwaho abobike bwane, geti banitwala mu 

5 numbajabo. Umwitana buli munhu wansango 
ba seba wakwe, onwila wakuandia, Bebe ulipa- 

6 ndila kinahe seba wane? Ohaya, Miligo igana 
limo lya maguta. Onwila, Twalaga nyaruba 
yako, gashaga wangu tonaga makumi atano. 

7 Hanuma onwila ungi, Na bebe ulipandilaki ? 
haya, Makilirizo gangano igana. Onwila, 
Twalaga nyaruba yako, tonaga makumi anane. 

Na seba waliunkuja miki wabubi, aliyo waliwita 8 
masala: ali bana ba munsi eyi mu kibyalilwe 
chabo butinda na masala bana ba musana. 
Nabawila bingwe, Munonaje basumba ya basabi 9 
oluti butungirija; olu bukushila, batutwale mu 
numba ja butoshila. Oyu mwesigwa mu kinhu 10 
kido ubiza mwesigwa mu shinhu sbingi; na 
oyu ati ntungirija mu kinhu kido ubiza ati 
ntungirija mu shinhu shingi. Olu mutobiza 11 
besigwa mu busabi oluti butungirija, nani 
akubinha busabi bwa hana? Na olu mutobiza 12 
besigwa mu kinhu cha ungi, nani akubinha 
eshoshinhushingwe? Atihontumami wakugema 13 
kutumamila baseba babili: aliyo akunkolwa 
umo, na untogwa ungi; hamo akwitambulila 
umo, na untogwa ungi. Mutogema kutumamila 
Mulungu na Mamona. 

Na Bafarisayo, abo balibutogwa busabi, 14 
balibigwa mihayo eyi yose; na buseka. Oba- 15 
wila, Bingwe bene babo bitaga benekele butu- 
ngirija mu miso ga banhu; aliyo Mulungu 
amanile mioyo ingwe: aliyo esho chikujo 
chenekele mu banhu, chene chokolwa mu miso 
ga Mulungu. Torati ya Musa na banabii shali- 16 
shoshika ku Yohana: kufuma shiku ejo anjili ya 
butemi bwa Mulungu yuwilwa, na buli munhu 
uingilamo na nguzu. Aliyo changu ngwigulu 17 
nansi kushila, kutinda luhilili lumo lwa mihayo 
ya Mulungu kugwa. Buli munhu upeja nkima 18 
wakwe, na utola ungi, wajingaga: na oyu otola 
nkima waliopejwa na ngosha wajingaga. 

Kwalikubiza na munhu sabi, waliozwala 19 
lyoho lyaza na mafuta, olya oyega shiku jose 
jawiza: na kwalikubiza muhabi lina lyakwe 20 

Lazaro waliutulwa niango, waliuchibuka, 
21 uchoba kugulya masajiwa galigugwa ku meza 
ya sabi; na nva jiza na junamba ilondo 
22 lyakwe. Yaliobiza muhabi ocha, obuchiwa na 
bamalaika ha kikubu cha Ibrahimu: na sabi 
23 ocha, ojikwa. Aliyo mu Hades olangamila 
miso gakwe, obiza mu busatwa n'o, omona 
Ibrahimu kule, na Lazaro mu kikuba chakwe. 
24 Na olila ohaya, Baba Ibrahimu, unilekeja, 
tumaga Lazaro, geti akukinda kumelo ya 
lwala mu minzi, akulunilije lulime lwane; 
25 aliyo nene nasatwa n'o mu motooyu. Aliyo 
Ibrahimu ohaya, Mwana, mwizukwe geti bebe 
mu bupanga bwako winhiwa shinhu shako 
shawiza, na Lazaro geko shinhu shbabubi : 
aliyo ambunyu owe wayejiogwa, na bebe 
26 usatwa. Na hangi kutinda yose, hagati iswe 
na bingwe yubiza hashimu, geti abo buchoba 
kufuma aha kuja kwingwe batogema, na abo 
27 ba uko batogema kwiza aha. Ohaya, naku- 
lomba baba, geti ontume ku numba ya baba 
28 wane; aliyo nalina badugu batano; geti 
abahanagile, geti batize ku hachigasho aha 
29 cha kusatwa. Aliyo Ibrahimu ohaya, Balinha 
30 Musa na banabii; babigwe abo. Ohaya, 
Yaya, baba Ibrahimu: aliyo olu umo oja 
31 kwabo kufuma bafu, bakoya. Onwila, Olu 
batigwe Musa na banabii, nolu mutoya, olu 
umo ujuka mu bafu. 

17. 


Na waliubawila bahemba bakwe, Kitagema 1 
chigelile geti eshakwipama kwiza: aliyo aku- 
sangwa oyu, washenha shakwipama! Shawiza 2 
kuliwe olu iwe lya kushela litunga munhingo 
yakwe, na akuponhiwa mu nyanza, kutinda 
kumwipamya umo wabo banigini. Mwilinde 3 
benekele : olu ndugu wako wakenagula, ungwo- 
manye; naoluoya,unekeja. Naoluakukena- 4 
gula nhangala yapungati mu lushiku lumo, na 
nhangala yapungati ashoke kuli bebe, uhaya, 
noya; ukunlekeja. 

Na batumwa bunwila Seba, Utongeje kuzu- 
nya kwingwe. Na Seba ohaya, Olu mulina 
kuzunya kina kabeke ka kharadali, mugema 
kuiwila ku msikamini oyu, Dubuka, uhambwe 
mu nyanza; na gubigwa. Na nani mubingwe, 7 
alinangwe sesse olima, hamo odima mbolo, 
akunwila, aho oshoka kungunda, Nzugu 
wangubo ukigasha ulye; aliyo kutinda ato- 8 
nwila, Uzuge shakulya shane, wikunze, unitu- 
mamile, geti namala kulya na kungwa; na 
hanuma bebe ulye ungwe? Akumeja sesseoyu 9 
aliyo waliwita shinhu eshi? Geko bingwe, 
aho mukumala kwita shinhu shose esho mwa- 
limwolagilwa, muhaye, Biswe basesse abati- 
gelile; twabejaga eshotwigelile. 

Yaliyobiza, ali balibiza mu nzila ku Yeru- 11 
salemi, geti obita hagati ya Usamaria na 
Galilaya. Aho oingila mukaya imo, bunku- 12 
wanya banhu ikumi babiji, balibimila kule: bu- 13 
hamuka, buhaya, Isa, Nangi, otuchile kigongo. 

14 Aho obabona, obawila, Jage na mukiolecha 
benekele ku bagabiji. Yaliubiza, geti buja, 
15 bupijiwa. Na umo wabo, aho obona wapijiwa, 
16 oshoka, onkuja Mulungu na ilaka itale; ogwa 
hasi buso bwakwe, ku mambala ja Isa, ona- 
17 mya; nangwe waliubiza Msamaria. Na Isa 
oshosha ohaya, Bati banhu ikumi balibupijiwa ? 

18 Aliyo abo kenda bali hali? Batilonga nomu 
kushoka kunkuja Mulungu, aliyo oyu ngeni 

19 wike? Onwila, Bukaga, jaga kumwako: 
kuzunya kwako kwakupijaga. 

20 Obujiwa na Bafarisayo, aho butemi bwa 
Mulungu ukwiza na nali; obashokeja obawila, 
Butemi bwa Mulungu botiza na kwilonga; 

21 nolu batohaya, Lolaga, bulaha ! nolu, buluko! 
aliyo lolagi, butemi bwa Mulungu bubiza 
mugati ingwe. 

22 Obawila bahemba bakwe, Shiku jikwiza, aho 
mukuchoba kubona lushiku lumo lwa shiku sha 

23 Mwana wa munhu, nolu mutobona. Na baku- 
bawila bingwe, Lolagi, aha! hamo, lolagi uko ! 

24 Mutijoja, nolu mutijobalondera: aliyo kiną 
lolabe, aho lunweka kwipande limo lya kwi- 
gulya, lunwekela kwipande lingi lya kwigulya ; 
geko Mwana wa munhu akubiza ku lushiku 

25 lyakwe. Aliyo kuandia shimwegile kuyu- 
gulwa shingi, na kulemwa na kibyalilwe eki. 

26 Na kina yaliyubiza mu shiku ja Nuhu, geko 
chikubiza mu shiku ja Mwana wa munhu. 

27 Balibulya, bungwa, butola, butolwa, kushika 
lushiku Nuhu waliwingila ngalaba, na minzi 

28 mingi giza, na gubamala bose. Geko hangi 
yaliyubiza mu shiku ja Lot; balibulya, bungwa, 

29 bugula, bujinja, bubiba, buzenga: aliyo ku 

lushiku Lot waliufuma Sodoma, moto na kibe- 
riti shalishofuma ngwigulu, na shobamala 
bose: geko jikubiza ku lushiku aho Mwana 30 
wa munhu akuolechwa. Mu lusbiku olu, oyu 31 
akubiza kwigulya ya numba, na shikolo 
shakwe mu numba, atike kushinjamo: na 
oyu mungunda ‚geko atoshoke. Mwizukwe 32 
nkima wa Lot. Oyu akuchoba kupija bupanga 33 
bwakwe akubujimija: aliyo oyu akubujimija 
bupanga wakwe akubupija. Nabawila bingwe, 34 
Mu bujiku obu, bakubiza banhu babili ku 
bulili bumo; umo akutwalwa, na ungi aku- 
lekwa. Bakubiza bakima babili bushela hamo; 35 
umo akutwalwa, na ungi akulekwa. Bushosha, 37 
buhaya, Ali hali Seba? Obawila, Mimba guliko, 
uko beshi gibiringa hamo. 


18. 


Na waliubaganila lugano geti shibegile ku- 1 
lomba shiku jose, nolu batonoga ; ohaya, Kwali- 2 
kubize mu kaya imo nekanya, atoogoha Mulu- 
ngu, nolu atolondera banhu; na kwalikubiza 3 
mu kaya iyo nchilwa; na oyu wiza shiku jose 
kuliwe, ohaya, Nilekanye na mwanishi wane. 
Na kuandia olema; aliyo hanuma hado ohaya 
mu nholo yakwe, Olu natoogoha Mulungu, 
nolu natolondera banhu ; aliyo kulwa kunoja 
nchilwa oyu, nakunlekanya, geti akunimala na 
wiza shiku jose. Na Seba ohaya, Mwigwage 
nekanya atintungirija ohaya. Na Mulungu 
atolekanya basolwa bakwe, abonililila limi na 


NJO oa A 


62 LUKA 18. 


8 bujiku, na bulamba? Nabawila bingwe, aku- 
balekanya wangubo. Aliyo aho Mwana wa 
~ munhu akwiza, akubona kuzunya munsi ? 
9 Na waliubaganila lugano olu ku bangi bali- 
biganika benekele batungirija, na bubadalaha 
10 bangi: Banhu babili balibulinha ku hekalu 
kulomba; umo Mfarisayo, na ungi nsolanya. 
11 Mfarisayo wimila olomba mu nholo yakwe, 
Mulungu, nakubeja, geti nene nati geko banhu 
bangi, balembalembi, baligania, bajingi, hamo 
12 kina oyu nsolanya. Nantunga nhangala ebili 
mu shiku yapungati; nafunya ibudika mu 
13 shinhu shose eshindinasho. Aliyo nsolanya, 
wimila kule, atochoba kulangamila miso gakwe 
ngwigulu, aliyo waliutula hakikuba chakwe, 
ohaya, Mulungu, unilekeje nene, nalinha shibi. 
14 Nabawila bingwe, Oyu wika ku numba yakwe 
ntungirija mu miso ga Mulungu kutinda oyu 
ungi: aliyo buli munhu wikuja mwenekele 
akwichiwa; aliyo owe awichiwa akukujiwa. 
15 Na balibunbenha banigini babo, geti abaki- 
ndeho: aliyo aho bahemba bubabona, buba- 
16 manya. Aliyo Isa obitana, ohaya, Balekage 
banigini biza kuli nene, mutijobalemeja : aliyo 
17 geko abo bene butemi bwa Mulungu. Hana 
nabawila bingwe, Oyu atinhiwa butemi bwa 
Mulungu kina nigini, atingilamo na hado. 
18 Na munhu ntale umo waliumuja, ohaya, 
Nangi wawiza, nita kinahe ningile bupanga 
19 butoshila? Na Isa onwila, Kinahe onitana 
nene wawiza ? atiho wawiza, aliyo umo wike, 
20 Mulungu. Umanile mihayo, Utazingage, 
Utabulage, Utibage, Utanembekeja bumama, 
21 Ubakuje nso wako na noko wako. Ohaya, 

Shinhu shose nalinolinda kufuma abuyanda 
wane. Aho Isa wigwa eyi, onwila, Atali 22 
mhayo gumo bebe ochoba; jinjaga shinhu 
shose esholinasho, na ubagabanya bahabi, na 
ukubiza busabi ngwigulu; nzugu, nilondere. 
Aliyo aho wigwa mihayo eyi, oluba n'o; aliyo 23 
waliubiza nsabi ntale. Na Isa omona, ohaya, 24 
Kilambo n'o basabe kuingila butemi bwa 
Mulungu! aliyo changu ngamila kubita mu 25 
kapundu ka lushinge, kutinda sabi kuingila 
butemi bwa Mulungu. Nabo bigwa buhaya, 26 
Nani hangi akugema kupijiwa? Aliyo ohaya, 27 
Eshitogemwa na banhu shagemwa na Mulungu. 
Na Petro ohaya, Lolaga, biswe twalekaga 28 
shiswe, na tukulondera. Obawila, Hana, naba- 29 
wila bingwe, Atiho munhu walioleka numba, 
hamo nkima, hamo badugu, hamo babiyaji, 
hamo bana, kulwa butemi bwa Mulungu, 
atinhiwa nhangala ningi mu bupanga obu, 30 
na munsi eyahaya kwiza bupanga butoshila. 

Na waliubatwala kuliwe ikumi na babili, 31 
obawila, Lolagi, twalinha Yerusalemi, na 
mihayo yose yaliotonwa na banabii ikushika 
ya Mwana wa mumhu. Ali akuwinhwa mu 32 
makono ga bamahanga, na akusekwa, na aku- 
dukwa, akuswilwa mate: na bakuntula baku- 33 
mulaga: na ku lushiku lwakadatu akujuka. 
Na batoitegeleja mihayo eyi; na mhayo oyu 34 
gubabishwa, batomana mihayo yaliyohayiwa. 

Waliubiza geti wegela hihi Yeriko, mboku 35 
wigasha mu nzila ulomba : wigwa ibita lyubita, 36 
obuja niki hiki? Bunwila, geti Isa Mnazareti 37 
obita. Ohamuka, ohaya, Isa, Mwana wa Daudi, 38 
unichile kigongo. Nabo balibutongela bu- 39 

mwumanya, geti afuleke: aliyo uongeja kuha- 
muka, Bebe Mwana wa Daudi, unichile 
40 kigongo. Na Isa wimila, olagila wenhe 
4l kuliwe: aho wegela hihi, omuja, Ulichola 
nakwitile kinahe? Ohaya, Seba, nachoba 
42 nabone. Na Isa onwila, Winhiwe kubona: 
43 kuzunya kwako kwakupijaga. Na wangubo 
winhwa kubona, onondera, onkuja Mulungu : 
na banhu bose, aho bubona, bukuja Mulungu. 


19. 


Na waliwingila obita Yeriko. Na lolagà, 
munhu umo lina lyakwe Zakayo; nsolanya 
ntale, na waliubiza sabi. Ochoba kumona Isa, 
amane munhuki; na atogema kwi ibita, ali 
waliubiza nguhi. Opela otongela, olinha kunti 
msikimori amone: aliyo shimwegelile kubita 
nzila eyo. Aho Isa wiza mukigasho, olanga- 
mila, onwila, Zakayo, ikaga wangubo; aliyo 
lelo shinegelile kwikala mu numba yako. Wika 
wangu, omwegereja oyega. Aho bubona, bose 
bilunjalunja, buhaya, Wingilaga kubiza ngeni 
hamo na munhu alinha shibi. Na Zakayo 
wimila, onwila Seba, Lolaga, Seba, ibudika 
ya shinhu shane nabinha bahabi; na olu nali- 
noliganya munhu, nakushosha nhangala nne. 
9 Na Isa onwila, Lelo bupiji wizaga ku numba 
10 eyi, aliyo nangwe mwana wa Ibrahimu. Aliyo 

Mwana wa munhu waliwiza kuchoba na 
ll kupija esho shalishojimila. Aho balibigwa 
mihayo eyi, uongeja ugana lugano, aliyo 

wegela ku Yerusalemi, nabo bidedekanya geti 
butemi bwa Mulungu bukwilonga wangu. 
Kulwesho ohaya, Munhu umo ntale oja mu 12 
shalo sha kale, kwihenela butemi, na kushoka 
hangi. Obitana basesse bakwe ikumi, obinha 13 
minna ikumi, obawila, Mupindule kushisha 
nakushoka. Aliyo banhu bakwe bunkolwa, 14 
buntumila batumwa, buhaya, Tutatogilwe 
munhu oyu kututema biswe. Yaliyobiza, aho 15 
waliushoka hangi, wamala kwinhiwa butemi, 
geti obalagila basesse abo, waliobinha sabo, 
bitanwa kuliwe, geti amane balibuongejaki 
na kupindula. Na wakuandia wiza kuliwe, 16 
ohaya, Seba, minna yako yitaga minna ikumi. 
Onwila, Wabejaga chiza, sesse wawiza: aliyo 17 
waliubiza mwisigwa mu kinhu kido, lolaga, 
ubiza na nguzu mu makaya ikumi. Na waka- 18 
bili wiza, ohaya, Minna yako, Seba, yitaga 
minna itano. Onwila oyu hangi, Bebe 19 
ubiza mu makaya itano. Na ungi wiza, 20 
ohaya, Seba, lolaga, minna yako aha, 
eyi nalinibika mu kitambala; aliyo nali- 21 
nokuogoha, ali bebe munhu nambu: wasola 
eshotobika, wagesa eshotobiba. Onwila, Kufu- 22 
ma na nomo gwako nakulekanya bebe, sesse 
wabubi. Bebe omanile geti nene munhu nambu, 
geti nasola esho natobika, na geti nagesa esho 
natobiba ; kulwesho kinahe 'otutula sabo yane 23 
mu bajinja, nanene aho nashoka noitwala hangi 
na kuongeja kwayo? Obawila balibimila hihi, 24 
Muinjeho minna yakwe, munwinhe oyu ali- 
najo minna ikumi. Bunwila, Seba, alinajo 25 
minna ikumi. Nabawila bingwe, geti buli 26 
munhu alinajo akwinhiwa; aliyo kufuma oyu 
5 

27 atinacho, echi alinacho akwinjeho. Aliyo 
abo banishi bane, batochoba nene kubasuga, 
mubenha aha, mubabulagila butonge bwane. 

28 Aho waliuhaya geko, otongela, olinha Yerusa- 

29 lemi. Waliubiza, aho waliwegela hihi Bethfage 
na Betania, kulugulu lwalilwitanwa lugulu 
lwa Zeituni, obatuma babili ba bahemba bakwe, 

30 ohaya, Jage mukaya eli ku butonge wingwe ; 
lolaga aho muingila mukubona mwana wa 
nzobe atungile, atali kudamilwa na munhu; 

31 mukuntungule, na munwenhe. Olu munhu 
obabuja bingwe, Mwantungulilaki? Mauku- 

32 haya geko, Seba unchoba. Nabo balibutumwa 

33 buja, na bubona geko waliubawila. Aho bali- 
buntungula mwana wa nzobe, benekele buba- 

34 wila, Mwantugulilaki nzobe? Buhaya, Seba 

85 unchoba. Bunwenha kuli Isa: na bamba nguo 

36 jabo ha nzobe, buninhya Isa. Na aho oja, 

37 bamba nguo jabo mu nzila. Aho ambunyu 
wegela hihi, hasi ya lugulu lwa Zeituni, ibita 
lyose lya bahemba liandia kwiyega na kunkuja 
Mulungu na ilaka itale kulwa milimo yose 

38 ya nguzu balibubona; lyuhaya, Alinha kisa 
Ntemi wiza mu lina' lya Seba: kuhola ngwi- 

39 gulu, na ikujo mu kwigulya n'o. Na bangi 
ba Bafarisayo kwibita bunwila, Nangi, oba- 

40 manye bahemba bako. Oshosha ohaya, Naba- 
wila bingwe, olu abo bufuleka, mawe gaku- 

41 hamuka. Aho wegela hihi, obona mukaya wu- 

42 yililila, ohaya, Olu bebe wamanaga mu lushiku 
olu, chene bebe, shinhu sha Mhola kwako! 
Aliyo ambunyu shabisagwa mu miso gako. 

43 Aliyo shiku jikwiza ku bebe, aho banishi bako 
bakukuzengaho lugutu, bakukupindia, baku- 

kuchibila mu pande gose, na bakukugwisha 44 
hasi, na bana bako hamo nangwe; na batoku- 
lekamo bebe iwe limo kwigulya ya iwe lingi; 
aliyo otomana shiku ja kulolwa kwako. 

Wingila mu hekalu, na wuandia kubapeja 45. 
abo bujinja, obawila, Yatonwa, Na numba yane 46 
ikubiza numba ya kulomba; aliyo bingwe 
mwitaga pilinga lya bataja. 

Na waliulanga shiku jose mu hekalu. Aliyo 47 
bagabiji batale na batoni na batale ba banhu 
balibuchoba kunmala: batogema kubona cha- 48 
kumwita; aliyo banhu bose buntogwa n'o 
kunwigwa. 


20. 


Yaliyubiza, ku lushiku lumo mu shiku ejo, 1 
geti obalanga banhu mu hekalu, obawila anjili, 
bagabiji batale na batone hamo na banamhala 
biza kuliwe; bulungalunga, buhaya, Tuwile : 
nguzuki bebe wita mihayo eyi? hamo nani 
oyu waliukwinha nguzu ejo? Oshosha oba- 
wila, Nene hangi nakubabuja; na muniwile : 
Kubatiza kwa Yohana, kwalikwifuma ngwi- 
gulu, hamo mu banhu? Bitambulila benekele 
na benekele, buhaya, Olu tuhaya, Kwalikufuma 
ngwigulu ; akuhaya, Kinahe mutonzunya? aliyo 
olu tuhaya, Kwalikufuma mu banhu; banhu 
bose bakutupanda mawe: aliyo balibuzunya 
n'o Yohana waliubiza nabii. Bushosha, geti 
batomana oku kwalikufuma. Na Isa oba- 
wila, Nolu natobawila ngpzu eshi nita shinhu 
eshi. 

9 Na waliuandia kubawila banhu lugano olu: 
Munhu waliulima ngunda gwa zabibu, na 
waliugulanda ku balimi, oja mu shalo kingi 

10 kulwa shiku ningi. Na mu lushiku ja magesa 

' ontuma sesse ku balimi, geti banwinhe matwajo 
ga migunda: aliyo balimi buntula, bunpeja 

11 bwiyeke. Ontuma sesse ungi: na oyu buntula, 

12 bunyugula n’o, bunpeja bwiyeke. Ontuma 
sesse wakadatu: nangwe bunchima bunponya 

13 hanze. Na seba wa ngunda ohaya, Nita kinahe ? 
Nakuntuma mwana wane untogwa; hamo baku- 

l4 nkuja. Aliyo aho balimi bumona, bitambulila 
umo na umo, buhaya, Lolagi, oyu mwingiji: 

15 tumulage, geti kuingila kubize kwiswe. Bunpo- 
nya hanze mungunda, na bumulaga. Seba wa 

16 ngunda akubitila kinahe? Akwiza na akuba- 
mala balimi abo, na akubinha ngunda gwabo 
ku bangi. Aho balibigwa, buhaya, Itobiza 

17 yaya. Aliyo obalola, ohaya, Niki eki chali- 
chotonwa, 

Iwe lyalilyulemwa na bazengi, 
Ilyene lyalilyubiza ntwe wa melo? 

18 Buli munhu ugwa kwiwe eli akutobaguka ; 
aliyo buli munhu likungwila, likunfula kina 

19 lububu. Na batoni na bagabiji batale buchoba 
kundima mu saa eyi; buboogoha banbu: aliyo 
bumanile geti waliuhaya lugano olu kubo. 

20 Bunolela, bubatuma badate, balibiitana bene- 
kele bawiza, geti bageme kuidima mihayo 
yakwe, geti bantwale mu nguzu ja ntale wabo. 

21 Bumuja, buhaya, Nangi, tumanile bebe 
ulungalunga na ulanga chiza, na otowinha 
munhu umo kutinda ungi, aliyo ya nhana 

22 ulanga nzila ja Mulungu: Shitwigelile 

kunwinha Kaisari sikule, hamo yaya? Aliyo 23 
owe obona buwiganu bwabo, obawila, Niolekeje 
dinari. Eliko chikolile na chatonwa cha nani? 24 
Buhaya, cha Kaisari. Obawila, Muwmbhe 25 
Kaisari shinhu sha Kaisari, na muwinhe Mulu- ` 
ngu shinhu sha Mulungu. Na batogema kugu- 26 
dima mbayo butonge wa banhu: bukumya 
kulwa shosha shakwe, bufuleka. 

Biza kuliwe bangi ba Basadukayo, abo 27 
bubaya atiho kujuka; bumuja, buhaya, Nangi, 28 
Musa waliututonila, olu ndugu wa munhu 
ucha, alina nkima, aliyo atina mwana, ndugu 
wakwe atole nkima, amwehele mbeyu . kuli 
ndugu wakwe. Kwalikubiza badugu pungati : 29 
na wakuandia otola nkima, ocha atina mwana; 3U 
na wakabili na wakadatu buntola; na geko 31 
pungati batoleka mwana, na bucha. Hanuma 32 
nkima ocha. Mu bujuko akubiza nkima wa 33 
nani? aliyo. ipungati buntola. Na Isa ubawila, 34 
Bana ba munsi eyi butola, na butolwa: aliyo 35 
abo abakubalwa kushika munsi eyo, na bujuko 
bwa bafu, nolu batolola, nolu batotolwa : aliyo 36 
nolu batogema kucha hangi: aliyo abo bubiza 
kina bamalaika; na bubiza bana ba Mulungu, 
bubiza bana ba bujuko. Aliyo abalibucha 37 
bukujuka, Musa waliobolekeja, mushigasho 
Shisaka, aho waliunwitana Seba, Mulungu wa 
Ibrahimu, na Mulungu wa Isaaka, na Mulungu 
wa Yakobo. Lolagi owe ati Mulungu wa bafu, 38 
aliyo wa bapanga: ali bose bikala bupanga 
- kulwakwe. Na bangi ba batoni bushosha, 39 
buhaya, Nangi, wahayaga chiza. Lolaga 40 
batogema hangi kumuja mhayo. Obawila, 41 
Kiuahe buhaya geti Masiya omwene Mwana 

42 wa Daudi? Ali Daudi mwenekele ohaya mu 
kitabo cha Zaburi, 
Seba waliunwila Seba wane, 
Jgasha kunkono gwane gwabulyo, 
43 Kaushisha natula banishi bako isumbi lya 
mambala jako. 
44 Daudi omwitana oyu Seba wakwe, Kinahe 
45 owe omwene mwana wakwe? Na mu matu ga 
46 banhu bose obawila bahemba, Lolagi n'o batoni, 
abotogwa kushiminza na mienda milipu, na 
butogwa kugishiwa mu maduka, masumbi ga 
kuandia mu sunagogi, na muchigasho cha 
47 kuandia mu bukombe; butaja numba ja bachi- 
lwa, na mu buwiganu bulomba kulomba kuliho; 
abo bakwinhiwa nsango nale. 


21. 


1  Waliulangamila, obabona banhu basabi bu- 
2 tula shakuwinha shabo mu mwibikilo. Na 
umona nchilwa muhabi utulamo peso ibili. 
3 Ohaya, Yanhana nabawila bingwe, nchilwa 
4 muhabi oyu otulamo kutinda bose: aliyo abo 
bose batulamo shakwinha shabo eshalishosaga : 
aliyo owe otulamo cha buhabi wakwe, sabo 
yakwe yose waliubiza nayo. 
ö Na geti bangi balibulungalunga ya hekalu, 
geti yaliyobejiwa na mawe gawiza na shaku- 
6 winha, obaya, Shinhu eshimubona, shiku ji- 
kwiza, aho litosaga iwe limo igulya iwe lingi, 
7 geti litogwishwa. Bumuja, buhaya, Nangi, 
shikubiza na nali shinhu eshi? na kaloleloki 

aho shinhu eshi shikushika? Ohaya, Lolagi 8 
n'o mutijolembalembwa : aliyo bingi bakwiza 
mu lina lyane, buhaya, Nene omwene; na, 
Shiku jashikaga: mutijobalondera. Na aho 9 
mukwigwa bulugu na yombo, mutijoogoha ali 
shinhu eshi shishigelile kushika kuandia ; aliyo 
melo itoshika wangubo. Hanuma obawila, 10 
Ihanga likusanga ihanga, na butemi buku- 
sanga butemi; gakubiza mazugumo matale 11 
munsi, na mu shigasho shingi, nzala, nihuya, 
na shakuogohia na bulolelo butale kufuma 
ngwigulu. Aliyo kuandia mihayo eyi yose, 12 
bakubatula .makono, na bakubapeja bingwe, 
bakubatwala mu sunagogi na mu numba ya 
batungwa, bakubenha mu miso ga batemi na 
batale kulwa lina lyane. Na mihayo eyi 13 
ikashoka ku bingwe kulwa bukanije bingwe. 
Lolagi mukubeke mu nholo jingwe, mutidede- 14 
kanya kuandia mihayo mukushoka: ali naku- 15 
binha nomo na masala, geti banishi bingwe 
bose batogema kubajombia nolu kubalemeja. 
Aliyo mukwinhiwa na babiyaji, na badugu, na 16 
luganda, na basumba bichingwe; na bangi 
bingwe bakubabulaga. Na bingwe mukukolwa 17 
ya banhu bose kulwa lina lyane. Na ati 18 
luzwiri lumo lya ntwe gwingwe lutojimila. Mu 19 
kulamba kwingwe mukupija nholo jingwe. 

Aho mukubona Yerusalemi yapindiokwa na 20 
basilikari bingi, mumane geti kumalwa kwakwe 
kwashikaga hihi. Hanuma mu shiku ejo 2l 
banhu abobiza mu Uyahudi bapelele mungulu ; 
nabo abobiza hagati bafame mukaya; nabo 
hanze batingilamo. Ali shiku eji shiku ja koko- 22 
jiwa, aho shinhu shose shalishotonwa shishike. 

23 Bukusangwa abo balinda, nabo bakonya mu 
shiku ejo! aliyo bakubiza bupinha munsi, na 

24 kulumva ku banhu abo. Na bakugwa buge 
bwa lushu, na bakatwalwa basesse mu mahanga 
gose: na Yerusalemi ikupandagilwa na maha- 

25 nga, kushisha shiku ja mahanga jashikaga. Na 
bakubiza bulolelo mu limi na mweji na sonda ; 
na munsi bupinha wa banhu, mu kwiganileja 

26 kulwa kulila kwa nyanza na makule; banhu 
bucha kulwa kuogoha, na kuolela kwa shinhu 
shikwiza munsi : aliyo nguzu ja ngwigulu ji- 

27 kuzugumia. Hanuma bakumona Mwana wa 
munhu wiza mwilunde na nguzu nekujo itale. 

28 Aliyo aho shinhu esho shandia kushika, mu- 
langamile, mubuche mitwe gingwe; aliyo bupiji 
wingwe wegelaga. 

29 Obaganila lugano: Lologa mtini, na miti 

30 yose: aho yufuluma, mubona na mumana 

31 benekele geti mwaka hihi. Na bingwe geko, 
aho mubona shinhu eshi shoshika, mumane 
geti butemi bwa Mulungu wabizaga hihi. 

82 Hana nabawila bingwe, Kibyalilwe eki kito- 

88 shila, kushisha shinhu shose shishika. Ngwi- 
gulu nansi shikushila: aliyo mihayo yane 
itoshila. 

34 Aliyo mwilinde benekele, geti mioyo ingwe 
itobiza milambu, na mukulya na mukolwa, 
mu kwiganilija ya bupanga obu na lu- 

35 shiku olu lubizila wangubo geti ntego: aliyo 
geko lukubiza kubo bose bikala mu busho 

36 bwa nsi yose. Aliyo mulindile shiku jose, 
mulombe, geti mugema kupela shinhu esho 
shose eshohayakwiza, na kwimila mu miso ga 
Mwana wa munhu. 

Na shiku jose waliulanga mu hekalu; na 37 
mindi yose ofuma, wikala kulugulu lwitanwa 
lugulu lwa Zeituni. Na banhu biza dilu kuliwe 38 
mu hekalu, kunwigwa. 


22. 


Lolaga bukombe wa migate ya shibimbia, 
waliwitanwa Pasaka, wegela hihi. Na bagabiji 
batale na batoni balibuchoba geti bamulage ; 
aliyo balibuogoha banhu. : 

Na Shetani waliwingilamo Yuda waliwitanwa 
Iskariota, ubiza umo wa ikumi na babile. 
Oja witambulila na bagabiji batale na batale 
ba banhu, geti akugema kunwinha mu ma- 
kono gabo. Buyega, na bulagana kunwinha 
fetha. Nangwe ozunya, ochoba geti untwale 
kubo atiho ibita. 

Na lushiku lwa migate ya shibimbia lwashi- 
kaga, mu olu shibegelile kubulaga shitambo 
sha Pasaka Obatuma Petro na Yohana, obaya, 
Jagi, mutubegeje Pasaka, geti tulye. Bunwila, 
Ni ali bebe ochoba tukabubegeje? Obawila, 
Lolagi, aho muingila mukaya, mukukuwanya na 
munhu wabucha luno lwa minzi; munondere 
mu numba eyo alingila. Na mukunwila mwe- 11 
nekele numba, Nangi, akuwila, Numba ya 
bageni ili hali? oku nakulya pasaka hamo 
na bahemba bane? Akubolekeja numba nale 12 
kwigulya yaliyobejiwa: oku mubeja chiza. 
Buja, bubona kina waliubawila: balibubeja 13 
chiza pasaka. 

Aho saa yaliyushika, wigasha, na bahemba 14 

15 hamo nangwe. Obawila, Nalinochoba n'o kulya 
hamo na bingwe pasaka eyi, kuandia atali 
16 nakuyugulwa; aliyo nabawila, natoilya hangi, 
kushisha olu yushika mu butemi bwa Mulungu. 
17 Winhiwa kikuru, abo wumala kulomba, ohaya, 
18 Twalage eki, mugubanye bingwe bose: aliyo 
nabawila bingwe, Natungwa kufuma lelo ma- 
twajo ga mizabibu, kushika butemi bwa Mulu- 
19 ngu bukushika. Otwala migate, aho wumala 
kulomba, ogubinza, obinha, ohaya, Oyu ogwene 
mili gwane ogwenha kulwingwe; mwite geko 
20 kunizukwa nene. Na kikuru geko hanuma 
chakulagilo, ohaya, Kikuru eki echene laganu 
epia mu mininga gane, agedika kulwingwe. 
21 Aliyo lolagi, nkono gwa oyu wakunisemela 
22 hamo na nene ku meza. Aliyo Mwana wa 
munhu uja yanhana, geti yaliyutonwa: aliyo 
23 akusangwa munhu oyu wakunsemela! Na 
buandia kwibuja nanı mubo, akwita mhayo 
oyu. l 
24 Gwaligubiza nahalali mubo, yakuhaya nani 
25 kubo abalwe ntale. Obawila, Batemi ba ma- 
hanga bubasuga abo; nabo balinha nguzu 
26 kwigulya yabo, bitanwa banhu bawiza. Aliyo 
bingwe mutobiza geko: aliyo oyu ntale mu 
bingwe, abize kina ndo; na oyu mwanangwa, 
27 abize kina ntumami. Nani ntale, oyu wigasha 
kushiliwa, hamo oyu utumamila? ati oyu 
wigasha ku shiliwa? aliyo nene mu bingwe 
28 kina oyu utumamila. Aliyo bingwe abenabo 
mwalimwolamba na nene mu kuvugulwa 
29 kwane; nabinhaga bingwe butemi, geko Baba 
30 wane waninhaga nene, geti mulye na mungwe 
ku meza yane mu butemi bwane; na mukwi- 

gasha ku masumbi mulekanya mahanga ikumi 
na ibili ga Israeli. Simoni, Simoni, lolaga, 31 
Shetani waliubuja kukutwala bebe, geti akube- 
beti kina ngana: Aliyo nalinokulombela, geti 32 
kuzunya kwako kutoshile: aho wumala kuga- 
luka hangi, bebe ubalambe badugu bako. 
Onwila, Seba, Nene tayari kuja hamo na bebe 33 
mu numba ya batungwa hamo kucha. Ohaya, 34 
Nakuwila bebe, Petro, Ngukulume itohila lelo, 
kushika ukunilema nhangala idatu geti bebe 
unimana. 

Obawila, Aho nalinobatuma bingwe mutina 35 
minda, nolu nkoba, nolu shilato, mwalimwa- 
choba kinhu? Buhaya, Yaya. Obawila, 36 
Aliyo ambunyu, oyu alinayo minda, itwale, na 
geko nkobo; noyu atinayo, ajinje kaswengi 
yakwe, na agule lushu. Aliyo nabawila 37 
bingwe, geti mhayo oyu gwaligutonwa shigwi- 
gelile gushika mu nene, Na waliubalwa na 
bakenaguje: aliyo mhayo oyu gunishikila nene 
gulinda melo. Buhaya, Seba, lolaga, shu ibili 38 
aha jiliho. Obawila, Jimalile. 

Waliufuma, oja, geti chimile chakwe, kulu- 39 
gulu lwa Zeituni; na bahemba bunondera. 
Aho waliushika mushigasho, obawila, Mulombe 40 
“geti mutingile mu kugema. Obaleka hihi 41 
akushisha iwe; otuja mazwi, olomba, ohaya, 42 
Baba, olu uchoba, uninjeho kikuru eki; ali 
buti butogwa wane, ali butogwa wako, 
witagwe. Onwilongela malaika wa ngwigulu, 43 
unwinha nguzu. Nangwe ubiza mu busatwa 44 
n'o, ulomba na nguzu: na luyiro lwakwe 
lubiza kina mininga gugwa hasi. Aho obuka 45 
mukulomba, wiza ku bahemba bakwe, obabona 

46 bashitulile kulwa bupinha, obawila, Kinahe 
mwalalaga ? bukage na mulombe geti muti- 
ngila mu kugemwa. 

47 Yaliyubiza aho waliulungalunga, lolaga ibita, 
nangwe waliwitanwa Yuda, umo wa ikumi 
nebili, waliubatongela; nangwe onwegela hihi 

48 kumbipa. Aliyo Isa onwila, Yuda, bebe wanse- 
mela Mwana wa munhu na kunbipa ? 

49 Nabo balibubiza hamo nangwe aho bubona 
esholondera, buhaya, Seba, tubamene na lushu ? 

50 Na umo wabo ontema sesse wa ngabiji ntale, . 

91 ontema gutu. Aliyo Isa oshosha, ohaya, Mu- 

52 leke esho. Na gukinda gutu, onpija. Na Isa 
obawila bagabiji batale, na batale ba hekalu, 
na banamhala, abo balibumwizila, Mwalimwo- 
fuma, kina mtaje, hamo na shu na malanga ? 

53 Aho nene nalinobiza hamo ningwe shihu jose 
mu hekalu, mutonigololela makono gingwe : 
aliyo saa eyi iyene, saa ingwe na nguzu ja giti. 

54 Na bundima, buntwala, bunwenha mu numba 
ya ngabiji ntale. Aliyo Petro onondera kule. 

59 Aho bumala boto moto hagati mwibindo, na 
bigasha hamo, Petro wigasha mu hagati yabo. 

56 Na mwaniki umo omona geti wigasha gumu- 
lika gwa moto, onkalalija, ohaya, Munhu oyu 

57 waliubiza hamo nangwe. Aliyo olema ohaya, 

98 Nkima, natomana. Hanuma hado ungi omona, 
ohaya, Na bebe umo wabo. Aliyo Petro ohaya, 

59 Munhu, nati nene. Hanuma saa imo ungi 
onkanilija, ohaya, Yanhana, munhu oyu wali- 
ubiza hamo nangwe: ali owe ubiza Mgalilaya. 

60 Ali Petro ohaya, Munhu, natomana esholihaya. 
Na wangubo, geti olungalunga, ngukulume 

6l yuhila. Na Seba ogaluka, onolera Petro. Na 

Petro wizukwa mhayo gwa Seba, waliunwila, 
Kuandia ngulume yuhila lelo, okunilema nha- 
ngala idatu. Ofuma hanze, olila n'o na 62 
o 


a banhu balibundima Isa, bunseka na 63 , 


buntula. Na bunkundikila miso, bumuja, bu- 64 
haya, Tutambulile: wakutula nani? Na miha- 65 
yo ingi mingi bulungalunga kuliwe, bunseka. 

Aho yubiza dilu, kwibiringa kwa banamhala 66 
ba aa balibubiringa, bagabiji batale na 
batone; buntwala mu kwibiringa kwabo, buha- 
ya, Olu bebe Masiya, tuwile. Aliyo obawila, 67 
Olu nabawila, mutonizunya: na olu nababuja 68 
bingwe, mutoshosha. Aliyo kufuma lelo Mwa- 69 
na wa munhu akwigasha kunkono gwabulyo 
gwa Mulungu. Na bose buhaya, Bebe omwene 70 
Mwana wa Mulungu? Obawila, Kina mwa- 
haya, nene omwene. Buhaya, Twachoba 71 
bukaniji bungiki? Aliyo biswe benekele twi- 
gwaga kufuma mu nomo gwakwe. 


23. 


Na ibita lyose lyubuka, na lunwenha kuli 
Pilato. Buandia kumula, buhaya, Twamonaga 
munhu oyu oligalucha ihanga.liswe, obaleneja 
kunwinha sekule ku Kaisari, ohaya, geti oyu 
mwenekele Masiya ntemi. Na Pilato omuja, 3 
ohaya, Bebe Ntemi wa Bayahudi? Onshokeja 
ohaya, Bebe ohaya geko. Na Pilato obawila 4 
bagabiji batale na mabita, Nene natobona 
kukenagula mu munhu oyu. Aliyo buongeja 5 


dD mi 

kuhaya na nguzu, Wita yombo mu banhu 
ulanga munsi yose ya Uyahudi, uandia Gali- 

6 laya kushika aha. Aliyo aho Pilato wigwa, 
omuja olu munhu oyu omwene munhu wa 

- 7 Galilaya. Na aho wumala kumana geti obiza 
“hasi ya nguzu ja Herode, ontwala ku Herode, 
oyu mwenekele ubizamo mu Yerusalemi mu 

8 shiku eji. Lolaga aho Herode omona Isa, 
oyega: aliyo ochoba kumona kulwa shiku ningi, 
aliyo wigwaga mihayo yakwe; ololela kumona 

9 wita chamahana kimo. Omuja mihayo mingi; 
10 aliyo atonshekeja mhayo. Na bagabiji batale 
11 na batone bimila, bulambia n'o kumula. Na 
Herode na basilikari,bakwe bunmela, na buseka, 
bunzwalicha na mwenda gwa kumwekamweka 
12 bushosha ku Pilato. Na Herode na Pilato 
balibubiza na basumba ku lushiku olu; aliyo 

kuandia balibubiza banishi. 

13 Na Pilato obitana hamo bagabiji batale na 
14 banamhala na banhu, obawila, Bingwe mwa- 
nenhelaga munhu oyu, kina umo ubagalucha 
banhu : na lolaga, nene, nalinomuja mu miso 
gingwe, natobona kukenagula muyu eshi mwa- 

15 mula: nolu Herode; waliunshosha ku biswe ; 
lolagi, atitila mhayo gwigelile kumulaga. 
16 Nakuntula, nakuntungula. Aliyo shimwigelile 
17 kubatungulila umo mu shiku ja bukombe. 
18 Aliyo bubamuka bose hamo, buhaya, Unwinje 
'19 oyu, na ututungulile Barabba: umo waliwita 
bugome mukaya, na kubulaga, uponyiwa mu 
20 numba ya batungwa. Na Pilato obawila hangi, 
21 ochoba kuntungula Isa; aliyo buhamuka, 
22 buhaya, Akongwe, akongwe. Na obawila 
nhangala yakadatu, Kinahe, kukenagulaki oyu 

witaga? Natobona mhayo gwa kumulaga 
muyu: nakuntula na nakuntungula. Aliyo 23 
wangubo buhamuka hamo na ilaka itale, 
bumuja geti akongwe. Na yomba yabo 
yutinda. Na Pilato olekanya echobubuja 24 
chitwe. Ontungula oyu waliutulwa mu numba 25 
ya batungwa kulwa bugome na kubulaga, oyu 
balibunomba; aliyo obinha Isa bite kina 
butogwa. 

Aho buntwala, bundina umo Simoni, munhu 26 
wa Kurene, waliufuma mungunda, na buntulaho 
nsalaba, kugubucha hanuma ya Isa. Lunlo- 27 
ndera ibita itale lya banhu, na lya bakima abo 
balibunhilila na gisoje. Aliyo Isa ogaluka kubo, 28 
ohaya, Baniki ba Yerusalemi, mutijonililila 
nene, aliyo mwililile benekele, na bana bingwe. 
Ali lolagi, shiku jikwiza, mwejo bakahaya, 29 
Balinha kisa abagumba nanda ejitobyala, na 
mabere agatonya. Mu lushiku olu bakuandia 30 
kujiwila ngulu, Tugwile biswe; na tutumbi, 
Tunkundije. Aliyo olu bita mihayo eyi ku 31 
nti ndoto, ku nti nwomu chikubiza kinahe? 
Balibubiza banzi babili, bakenaguji, bubatwala 32 
hamo nangwe kubabulaga. 

Aho balibushika muchigasho, chalichitanwa 33 
Mukigasho. cha mpanga, oku bankoma, na 
bakenaguji, umo kunkono gwabulyo na ungi 
ku nkono gwabumoso. Na Isa ohaya, Baba, 34 
ubalekeje; ali batomanile echobita. Buga- 
banya ngubo jakwe, besa. Na banhu bimila 35 
bubona. Na banamhala buseka, buhaya, Wali- 
ubapija bangi; wipije mwenekele, Olu oyu 
omwene Masiya wa Mulungu, nsolwa wakwe. 


Na basilikari buseka, biza kuliwe, bunwegele- 36 

37 geja walwa, bubaya, Olu bebe Ntemi wa 
38 Bayahudi, wipije mwenekele. Na yaliyubiza 
itonwa ile igulya yakwe, 
OYU OMW ENE NTEMI WA BAYAHUDL 
39 Na umo wa bakenaguji balibukomwa, onmela 
ohaya, Bebe uti Masiya? wipije mwenekele 
40 na biswe. Aliyo ungi oshosha, onwomanra, 
ohaya, Bebe otonwogoha Mulungu, ubiza mu- 
41 nsango oyu? Na biswe shitwigelile kutungi- 
rija; aliyo twinhiwa mela ya milimo iswe: 
42 aliyo munhu oyu atokenagula. Ohaya, Isa, 
onizukwe nene, aho wiza mu butemi bwako. 
43 Onwila, Hana nakuwila, Lelo ukubiza hamo 
- nanene mu Paradiso. 
44 Na ambunyu yaliubiza hihi saa yakata- 
ndatu, na giti chiza munsi yose kushisha saa 
45 yakenda, na limi lyubiza giti; nesengi ya 
46 hekalu lutanduka hagati. Aho Isa waliulila 
na ilaka itale, ohaya, Baba, mu makono gako 
natula nholo yane; na aho waliuhaya mihayo 
47 eyi, owinha nholo. Aho ntale wa basilikari 
obona echochitwa, onkuja Mulungu, ohaya, 
Yanhana oyu waliubiza munhu ntungirija. 
48 Na mabita gose galigibiringa kulola, aho 
-~ bubona mibayo eyiitwa, bushoka bitula ha 
49 kikuba shabo. Na biye bakwe bose, na bakima 
abo balibunondera hamo nangwe kufuma Gali- 
laya, bimila kule, bulola mihayo eyi. 
50 Na lolaga, munhu lina lyakwe Yusufu, 
waliubiza munangoma, munhu wawiza na 
5l ntungirija (atozunya mihayo yabo nolu nimo 
gwabo), wa Arimataya, mukaya ya Bayabudi, 
52 ulolela butemi bwa Mulungu; munhu oyu 
53 wiza kuli Pilato na obuja mili gwa Isa. Na 

ugusungula, na ugupalagila mu mwenda 
gwape, ontula munze yaliyoshimbwa mwitale, 
itale kutulwa munhu. Lolaga lwalilubiza 54 
Jushiku lwa kuandia Pasaka, na Sabato lwegela 
hihi. Na bakima, balibufuma hamo nangwe 55 
kufuma Galilaya, bulondera numa, bulola 
kigila, na mili gwakwe gwaligutulwa. Na 56 
bushoka, bubeja tayari ngazu na maguta ga 
kununha chiza. Na mu lushiku lwa Sabato 
bifula kina mhayo gwaligulagilwa. 


24. 


Aliyo ku lushiku lwa kuandia, dilu n’o, biza 
ku kigila, benha ngazu balibubeja. Bubona 
iwe lyagalujiwagwa ku kigila. Bingilamo, na 
batogubona mili gwa Isa. Yaliyubiza, geti 
balibubiza bukumya mhayo oyu, lolaga, banhu 
babili bimila hihi abo na mienda yunmweka- 
mweka: lolaga, geti bubiza buoogoha, na 5 
binama busho babo hasi, bubawila, Kinahe 
mwanchoba mupanga mu bafu? Oyu atiho 6 
aha, aliyo wajukaga: mwizukwe geti waliu- 
bawila aho waliubiza mu Galilaya, ohaya, 7 
Mwana wa munhu shimwigelile kwinihwa mu 
makono ga banhu babubi, kukongwa, na ku 
lushiku lwakadatu kujuka hangi. Bizukwa 8 
mihayo yakwe, bufhoka ku kigila, bubawila 9 
mihayo eyi yose ku ikumi numo, na ku bangi. 
Lolaga balibubiza Maryamu Magdalene, 10 
Joanna, na Maryamu nina wa Yakobo: na 
bakima bangi hamo nabo bubawila mihayo eyi 

6 


A C O m 

11 ku batumwa. Na mihayo eyi yaliyilonga mu 
12 miso gabo kina lugano; na batoizunya. Aliyo 
Petro obuka, opela ku kigila; winama oke- 
ngera, obona mienda hamo; ofuma ku numba 
yakwe, okumya shalishobiza. 
13 Na lolaga, buja babili babo mu lushiku olu 
mukaya lina lyakwe Emmao, hihi lugendo lwa 
14 saa ibili na ibudika kufuma Yerusalemi. Na 
balibulungalunga hamo ya mihayo eyi yose 
15 yaliyubiza. Aliyo geti bulungalunga na 
bibuja benekele, lsa mwenekele wegela hihi, 
16 oja hamo nabo. Aliyo miso gabo guchiba geti 
: 17 batogema kumana. Obawila, Mihayoki eyi 
mwibuja benekele, aho mushiminza? Bimila, 
18 badakaga. Na umo wabo, lina lyakwe Kleopa, 
oshosha onwila, Bebe wikala wiyene mu Yeru- 
salemi na otomana mihayo yaliyubiza mu 
19 shiku eji? Obawila, Mibayoki? Bunwila, 
Mihayo ya Isa wa Nazareti; waliubiza nabii, 
alinajo nguzu mu nimo na mu mhayo mu miso 
20 ga Mulungu na banhu bose: na geti bagabiji 
batale na banamhala biswe balibunwenha kule- 
— kanyiwa nsango gwa kumulaga na balibu- 
21 nkoma. Aliyo biswe twalitulolela geti oyu 
omwene akubakomola Baisraeli. Na kutinda 
mihayo eyi yose, lelo lubiza lushiku lwakadatu 
22 kufuma mihayo eyi yaliyubiza. Na kutinda 
eyi bakima bangi ba luganda lwiswe balibutu- 
23 kumya, balibiza dilu ku kigila; aho batagu- 
bona mili gwakwe, biza, buhaya, geti balibu- 
bona kulola kwa bamalaika, abo buhaya, Geti 
24 oyu abiza mupanga. Na bangi babo hamo 
niswe buja ku kigila, na babona kina bakima 
29 balibuhaya: aliyo oyu batomona. Obawila, 

Bingwe bachiru, nabo mioyo midito mu kuzunya 
mu mihayo yose banabii baliboyihaya! Shito- 26 
mwigelile Masiya kuyugulwa mihayo eyi, na 
kuingila ikujo yakwe? Na buandia Musa na 27 
banabii bose, obalanga mu matono gose mihayo 
yalioshikila mwenekele. Na bigela hihi mu- 28 
kaya, oku balibuja: na waliwita geti ochoba 
Fabakilinya Bunmwikumbirija, buhaya, Ga- 29 
sha hamo niswe; ali mindi yubiza hihi, na 
limi lyugwa. Wingila kugasha hamo nabo. 
Yaliyubiza, aho umala kwigasha kulya ogutwala 30 
migate, olomba, ogubinza, ogubinha. Na miso 31 
gabo gufumbuka, na bumana; obajimila mu 
miso gabo. 

Bunwila umo na umo, Ali mioyo iswe ito- 32 
baka mu biswe, geti utuwila mu nzila, aho 
waliutulanga biswe matono? Bubuka saa iyo, 393 
bushoka Yerusalemi, bubabona ikumi numo 
bibiringa hamo, nabo hamo nabo, buhaya, 34 
Seba wajukaga yanhana, umwilongelaga kuli 
Simoni. Bubawila mihayo eyo ya munzila, na 35 
waliumanika kubo mu kubinza migate. 

Na aho bulungalunga mihayo eyi, Isa mwe- 36 
nekele wimila hagati yabo, obawila, Mholo 
ibize mu bingwe. Bikanga buogoha, na 37 
biganika geti bubonaga isanva. Obawila, 38 
Kinahe mwiganilija? na kinahe mwita maga- 
niko mu mioyo ingwe? Mubone makona gane 39 
na mambala jane, geti nene omwene mwene- 
kele: munikindeho,. mubone; aliyo isanva 
litinha nyama na maguha, kina mwabona 
nene. Aho wayahaga eyi, obolekeja makono 40 
na mambala jakwe. Yaliubiza aho buongeja 41 
batozunya kulwa kwiyega, na bukumya, oba- 

42 wila, Mulinacho kinhu chakulya aha? Bu- 

43 nwinha ipande lya ndilo eyokije. Wanakula, 
olya butonge bwabo. 

44 Obawila, Iyene mihayo nalinobawila aho 
nalinobiza hamo ningwe, geti shiyegelile ku- 
shisha mihayo yose, yaliyotonwa mu Torati ya 
Musa, na mu banabii, na mu Zaburi, yaliyoshi- 

45 kila nene. Hanuma pbakundula masala, geti 

46 bamame matono; obawila, Geko yatonagwa, 
geti Masiya shimwegelile kuyugulwa, na 

47 kujuka hangi ku lushiku lwakadatu ; na geti 
kwoya na kwinjewaho shibi kukuwilwa mu 
lina lyakwe ku mahanga gose, kuandia Yeru- 

48 salemi. Bingwe bene bakanije ba mihayo eyi. 

49 Na lolagi, natuma kunaga kwa Baba wane 
kubingwe: aliyo mwikale mukaya, kushisha 
mukuzwalichiwa nguzu kufuma ngwigulu. 

50 Obatwala hanze kushika Bethania: vgolola 

51 makono gakwe, obasungulila. Yaliubiza, aho 
waliubasungulila, obaleka, otwalwa ngwigulu. 

52 Bunamya, bushoka Yerusalemi na kuyega 

93 kutale: na shiku jose balibubiza mu hekalu, 
bankuja Mulungu. 

